‘Hampir 2 Tahun Saya Tunggu’- Datuk Ayu Puteh Lega Kes Saman E-Dagang Terkenal Bermula

2 tahun lepas, Penerbit dan pemilik syarikat produksi Pencil Pictures & Records Sdn. Bhd., Datuk Normashayu Puteh memfailkan saman terhadap sebuah platform jualan dalam talian atau e-dagang terkenal yang menjual filem Ada Apa Dengan Dosa (AADD) dengan harga RM1.

Normashayu atau lebih mesra dipanggil Ayu Puteh berkata pihaknya tidak sabar mendapatkan kebenaran dan  tetap meneruskan saman kerana enggan membiarkan jenayah cetak rompak berleluasa. Katanya kepada MURAI MY, kes saman ini akan di sebut di Mahhkamah Jalan Duta pada 30 dan 31 Mei ini.

“Nanti pada 30-31hb ini,  kes saya saman Sh*** di Sebut di mahkamah Jalan Duta setelah hampir 2 tahun saya menunggu . Saya sabar je tunggu sebab saya ni orang kecil je. Sekarang dah di panggil. Saya harap Kebenaran di pihak saya.”- katanya kepada MURAI menerusi kiriman mesej di Whatapp.

Menurut Ayu, dia menyifatkan e-dagang terkenal itu tidak bertanggungjawab sehingga menjual di filem nya di platform mereka.

“Saya harap saman saya ni berpihak kepada saya sebab nya, Sh*** memang tiada tanggungjawab sebab jual filem saya di Sh***. Dan untuk makluman, banyak juga laporan polis sebenarnya hal sh** ni. Tapi tiada yang saman..”- katanya lagi

Tambah Ayu lagi, dia meluahkan rasa kecewa dengan sesetengah pihak yang mempersendakan filem tempatan dengan mencetak rompak dan di jual menerusi dalam talian. Ayu berharapa penggiat seni tempatan supaya tampil bersuara dalam melindungi karya tempatan daripada dirompak sesuka hati.

“Bagi saya Industri filem malaysia ini kecil. Saya tak suka orang persenda kan filem filem kita. Dan Seterusnya Orang orang kita yang tiada otak ni copy filem dan drama tempatan main jual-jual kat online dan ada jugak Free saja. Tak peduli kerugian Producer dan Station TV. Yang Penting mereka banyak subscribers nanti boleh buat busines lain pakai follower tu. Dan mereka ingat boleh lepas macam tu je. Sebab bagi mereka siapa nak tangkap? Sapa nak ambil tindakan?”- katanya lagi kepada Murai MY.

Terdahulu pada Ogos 2020 yang lalu, Ayu berjaya membongkarkan aktiviti cetak rompak filem AADD yang dilaburkan dengan kos sebanyak RM2 juta itu dijual pada harga RM1 menerusi platform jualan dalam talian. Harian Metro sebelum ini melaporkan Ayu bakal menyaman pihak e-dagang terkenal sebanyak RM50 juta, susulan pihak terbabit didapati menjual filem AADD terbitan syarikatnya, Pencil Pictures & Records Sdn Bhd secara haram di platform berkenaan.


Menarik! Elfira Loy Kongsi Sebab Memilih Hong Kong Sebagai Destinasi Pelancongannya

Semua sedia maklum Elfira sentiasa membuat keputusan yang mengutamakan keluarganya; daripada rutin harian seperti berkongsi detik-detik yang berharga, memilih pilihan makanan yang sihat dan aktiviti riadah seperti memilih destinasi pelancongan yang mesra keluarga serta Muslim.

Elfira juga seorang Hong Kong Super Fans, iaitu sebuah komuniti yang dimulakan oleh Lembaga Pelancongan Hong Kong (Hong Kong Tourism Board, HKTB).

Pengaruh media sosial (KOLs) yang berminat terhadap Hong Kong akan direkrut untuk berkongsi pengalaman mereka di bandar itu sebagai salah satu rancangan pasca Covid Lembaga Pelancongan Hong Kong.

Elfira telah melancong ke Hong Kong sebanyak tiga kali; pada tahun 2010, 2013 dan 2018. Baginya, dia berasa selesa sebagai seorang pelancong Muslim di Hong Kong.

Beliau menyatakan Hong Kong merupakan salah satu destinasi yang paling mudah untuk mengunjung, terutamanya dengan pelbagai kemudahan untuk pelancong Muslim.

Sebagai seorang isteri dan ibu, Elfira setiasa teliti untuk keperluan keluarga kecilnya, seperti jadual perjalanan yang perlu diatur mengikut waktu solat, jadual makan dan juga aktiviti mengikut minat setiap ahli keluarga.

Baginya, Hong Kong adalah salah satu tempat yang terbaik untuk pelancong Muslim. Dengan makanan halal yang mudah didapati, masjid yang mengagumkan untuk beribadah, dan kemudahan surau yang dilengkapi di taman tema, ia benar-benar memudahkan

Pelancongan Halal adalah salah satu tumpuan Lembaga Pelancongan Hong Kong dan pelbagai usaha telah dilaksanakan untuk mempromosikan Hong Kong sebagai destinasi pelancongan yang Mesra Muslim.

Bagi yang berminat dan ingin mengetahui lebih lanjut, boleh layari www.discoverhongkong.com/seasia/explore/muslim-travel.html.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Pernah Kena Penampar Dengan ‘Chopping Board’?”- Fazley Yaakob Ulas Isu Body Shaming

Isu body shaming semakin mendapat perhatian apatah lagi teguran sebegini bukan saja berlaku pada orang biasa malah juga dikalangan selebriti tanah air.

Ramai artis-artis tempatan mendapat komen-komen berbaur body shaming di media sosial mereka, terbaru penyanyi dan pelakon berbakat, Janna Nick turut dihantui dengan komen negatif sebegitu tentang tubuhnya.

Selain Janna Nick, cef selebriti terkenal Datuk Fazley Yaakob juga menerima komen yang mengatakan beliau tentang keadaan fizikal beliau semakin berisi. Menerima komen sebegitu rupa yang berbaur seperti body shaming, Fazley beri komen balas yang ringkas.

“Pernah kena penampar tak dengan chopping board? #cakapjer @janganmarah” komennya

Meninjau di Insta Stories cef selebriti ini, Fazley juga mendedahkan bahawa dia juga sebenarnya banyak menerima mesej-mesej yang menyoal tentang bentuk fizikal yang dilihat semakin gemuk walaupun kerap bersenam di gym.

“Ada orang DM saya kata, lately ni kenapa makin gemuk sejak saya workout kat gym!” dedahnya

Cef selebriti juga mengulas isu tentang body shaming menerusi coretannya di Instagram dengan menasihati orang ramai agar berhenti memberi komen atau teguran seumpaman itu pada sesiapa saja.

“Kalaulah media sosial ni boleh auto block dan ban orang-orang yang suka #bodyshaming, saya rasa ramai orang hilang akaun masing-masing tau!

Orang tua-tua cakap, kalau nak tegur gemuk lebih baik diam, kalau nak tegur cantik panjang-panjangkan cerita! Tak payahlah tegur kalau peha orang tu besar, tak payah tegur kalau pipi dia tembam, tak payah tegur kalau dada dia tak montok.

Tak payah tegur kalau lengan dia menggelebeh, tak payah tegur kalau rambut dia nipis, tak payah tegur kalau punggung dia tak ada isi, tak payah tegur kalau muka dia berjerawat, tak payah tegur ketiak hitam, tak payah tegur kalau kuku dia tak cantik.

Tak payah tegur kalau dia ada spare tayar kat tepi pinggang dia, tak payah tegur kalau hidung dia kembang – JUST STOP IT!” tegasnya

Isu body shaming ini boleh merosakkan dan mengganggu emosi sesiapa saja yang mengalaminya, mungkin yang menegur tiada niat untuk body shaming tapi komen sebegini boleh memberi kesan dalam diam kepada individu yang menerima teguran.


“Tak Pernah Ambil Kesempatan”-Peguam Hafidzah Dedah Sikap Rakan Baiknya, Zarina Anjoulie

Selepas selebriti dan usahawan, Zarina Anjoulie menyindir seorang pelakon dan pengacara terkenal kerana mengkritik tindakan rakan karibnya yang merupakan peguam, kini, Nurul Hafidzah Hassan tampil membuat perkongsian di media sosial mengenai sikap Zarina Anjoulie atau lebih dikenali sebagai Anju.

Menurut Hafidzah, Anjus adalah seorang wanita yang tidak pernah mengambil kesempatan terhadap orang lain.

Menerusi hantaran di Instagram, Hafidzah mendedahkan bahawa Anju yang dikenalinya merupakan seorang yang sentiasa berkorban dan mudah rasa kasihan terhadap orang lain.

“Anju tak pernah ambil kesempatan. Dia sentiasa jadi orang yang berkorban untuk orang lain. Dia sentiasa percaya orang dan cepat kasihan.

Saya selalu rasa sedih sebab Anju akan berakhir dengan kecewa bila ramai orang yang ambil kesempatan dalam kebaikannya. Dia ingat semua orang ikhlas”-Hafidzah

Peguam itu turut memberitahu bahawa orang luar sering menghakimi Anju tanpa mengenali beliau terlebih dahulu.

“Kadang-kadang apa yang kita nampak tidak semestinya betul. Hanya kerana mungkin dia berkongsi fikirannya seminit di Instagram, kita cap dia macam-macam.

Kita gagal menilai setiap kebaikan seseorang terhadap orang lain, dan kita kira setiap apa yang buruk yang mungkin tak melibatkan urusan orang lain pun. Kita lupa buruk kita sendiri. Dan layanan kita dekat orang lain”- Kongsi Hafidzah

Di Akhir hantarannya, Hafidzah turut menitipkan doa buat Anju agar sentiasa dirahmati dan hanya Allah SWT sahaja yang mampu balas setiap kebaikan yang dilakukan oleh rakan karibnya itu.

Walaubagaimanapun, di ruangan komen, terdapat segelintir netizen menyindir peguam ini dalam hal mewakili Pengasas Rumah Bonda, Siti Bainun yang didakwa telah mendera anak istimewa, adik Bella.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Lihat Atas Dasar Fesyen…” – Dikritik Gaya Hijab Seperti ‘Sister’, Ini Penjelasan Aina Abdul

Penampilan penyanyi berbakat besar Aina Abdul dalam sidang media konsert A Night With Aina Abdul 2.0 petang semalam mencuri perhatian netizen.

Seperti biasa, akan ada segelintir yang kurang gemar dan mungkin melihat gaya pemakaian Aina menyerupai apa yang ada dalam fikiran mereka.

Berdasarkan beberapa komen di media sosial ketika sidang media itu bersiaran secara langsung di YouTube, terdapat warganet yang menyamakan gaya hijab Aina seakan gaya biarawati gereja atau ‘sister’

Tidak melatah dengan apa yang berlaku, Aina menjawab tenang dan memberi pencerahan jelas ketika ditanya pihak media.

“Sebenarnya memang kita nak tampil dengan look sebegini, bukan apa, memang ini lah penjenamaan Aina Abdul. Seperti sebelum ini,  akan ada elemmen yang memberi kejutan.

“Walaupun ada yang beranggapan nampak macam sister, namun saya lihat dan hargai gaya ini atas dasar fesyen sahaja,” jelasnya.

Dalam pada itu, penyanyi lagu Semalam itu menegaskan bahawa dia cuba memberi inspirasi kepada golongan yang menyukai kelainan, namun pada masa sama tidak memaksa orang lain untuk mengikut cara pemakaiannya.

“Fesyen ini hanyalah ‘statement’ yang sementara, bukanlah saya pakai macam ini saya berubah atau memuja sesuatu. Ini hanya cara saya untuk beri inspirasi kepada mereka yang mahukan kelainan.

“Untuk mereka di luar sana, kalau nak ikut, ikutlah, dan kalau tidakpun, saya bukan suruh orang semua pakai tudung seperti ini,” katanya lagi.

A post shared by AINA ABDUL (@ainaabdul)

Berdasarkan info yang diperoleh Murai MY, jualan tiket konsert A Night With Aina Abdul 2.0 kini sudah dijual melebihi 85 peratus.

Konsert tersebut akan berlangsung pada 25 dan 26 Jun 2022 di Istana Budaya, Kuala Lumpur.


“Bang*ng Tahap Apa Ni”-Nourul Depp Berang Pihak MRSM Minta Mangsa Buli ‘Simpan Rahsia’ Dari Ibu Bapa?

Penyanyi, Nourul Depp tampil bersuara selepas kecoh mengenai kejadian buli secara kekerasan atau ‘ragging’ di Maktab Rendah Sains Mara (MRSM) Kuala Kubu Bharu, Selangor.

Menerusi hantaran di instagram, Nourul dilihat memuatnaik komen netizen yang dikenali sebagai @yatiezelani yang memberitahu bahawa anaknya bersama 8 rakan yang lain telah dibuli dan dipukul secara beramai-ramai oleh pelajar senior di MRSM berkenaan Sabtu lalu.

“Tengah susah hati ni kakak. Anak kami dengan 8 kawan kena buli pukul ramai-ramai senior kat MRSM Kuala Kubu Bharu Sabtu lepas.”-Dedah @yatiezelani

Netizen tersebut turut mendakwa bahawa pihak MRSM telah berpesan kepada pelajar-pelajar yang telah dibuli itu agar tidak memberitahu kes itu kepada ibu bapa mereka.

“Yang kesal, selepas 4 hari baru kami parents tau. Tu pun dari anak lain yang bagitau parents depa dah tak tahan sakit. Maktab pesan dengan anak-anak ni jangan bagitau parents..Sedangkan anak-anak tengah tahan sakit.”-Netizen

Bagi Nourul, dia berpendapat kes buli terlalu banyak yang berlaku. Justeru, ibu bapa perlu memainkan peranan agar anak-anak orang lain tidak menjadi mangsa.

“Saya tak suka buli. Siapa yang suka? TIADA SIAPA! Ini sudah melampau. Terlalu banyak berlaku. Dalam #MRSM lagi!!

Mak pak main peranan besaq. Anak-anak kaki buli sebab tak happy  di rumah. Anda perlu bertindak. Jika tidak, anak-anak orang lain jadi mangsa.”-Nourul

Nourul turut mempersoalkan tindakan pihak MRSM yang meminta pelajar untuk “menyimpan rahsia” kes buli mereka dan menyifatkan ia sebagai satu tindakan yang mengarut.

“Apa punya MRSM suruh simpan rahsia. Siapa head kat sana? Bangang tahap apa ni.?”-Nourul

Semoga pihak MRSM tidak berdiam diri terhadap kes serius itu serta pembuli-pembuli itu mendapat hukuman setimpal..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Sesungguhnya Hackers Itu Adalah benar’ – Misha Omar Tak Sangka Namanya Ditukar Jadi H. A. Fadil

Tular baru ini di mana salah satu hantaran terkini milik penyanyi berbakat, Misha Omar mencuri perhatian ramai warganet di media sosialnya.

Meninjau hantaran Misha di Instagram, beliau mengucapkan rasa syukur kerana nama akaun Instagram kembali seperti sedia kala. Pelatun lagu Tanpa Rela ini mendedahkan, nama akaun media sosialnya secara tiba-tiba bertukar nama individu yang tidak dikenali.

“Alhamdulillah, akhirnya kak Mitch dapat balik nama Misha Omar yang telah ditukar kepada nama H. A. Fadil beberapa hari yang lalu.”- dedahnya

Penyanyi ini juga mengatakan dia tidak menyangka akan melalui pengalaman seperti ini dan menitipkan pesan kepada rakannya agar berhati-hati serta mendoakan dijauhkan perkara yang tidak baik.

“Tidak pernah terfikir akan melalui pengalaman seperti itu.. Sesungguhnya hackers itu adalah benar.. Kawan-kawan kak Mitch semua, hati-hati ya.. Ambil langkah berjaga-jaga.. Semoga kalian terhindar dari perkara-perkara yang tidak baik seperti ini.” Pesannya

Melihat hantaran penyanyi berbakat ini di media sosial membuatkan ramai rakan kenalan dan peminat, mengucapkan rasa syukur dan turut bergembira Misha berjaya mendapatkan semula nama akaun Instagramnya.

“Yeay.. Alhamdulillah” komen rakan artis dan peminat

“Alhamdulillah, welcome back!” komen mereka lagi

Melihat entri terakhir coretan Misha, beliau mengucapkan terima kasih buat semua yang terlibat membantu mendapatkan kembali nama akaun media sosialnya dan menitipkan doa hanya tuhan yang dapat membalas kebaikan mereka.


Nam Ron Seloroh Lebih ‘Mantap Tayang Body’ Berbanding Norman Hakim

Pelakon yang menerima pelbagai pengiktirafan, Nam Ron menerusi media sosialnya berkongsi gambar separuh bogel sekaligus mencuri perhatian ramai.

Nam Ron yang dilihat memuat naik foto tidak berbaju turut mengakui pelakon kacak, Norman Hakim  sangat mantap ‘tayang body’ sewaktu menjayakan filem 3 Janda Melawan Dunia.

“Norman Hakim tayang body dalam 3 Janda Melawan Dunia tu memang mantap!”-Nam Ron

Pelakon filem Bunohan itu turut berseloroh bahawa dia lebih mantap terlebih dahulu berbanding Norman Hakim.

“Tapi saya lebih dulu mantap dari dia.”-Nam Ron

Di ruangan komen, rata-rata netizen dan rakan selebriti seperti Shamsul Ghau Ghau dan Hairul Azreen turut meluahkan rasa teruja akan hantaran Nam Ron yang pernah ‘tayang body’ dalam filem Bunohan.

“Perghhh..Perut tu mantap Atok Ayah!! Bila kita dapat berlakon sama nieee 😍 “-Shamsul Ghau Ghau

Baru-baru ini, Norman Hakim menjadi bualan ramai selepas tular sekeping foto dirinya yang sedang menayang tubuh badan sasa di hadapan tiga pelakon wanita iaitu Raja Azura, Normah Damanhuri, dan Khatijah Tan.  Difahamkan, foto tersebut diambil dalam salah satu babak filem terbaharunya yang kini sedang ditayangkan di pawagam seluruh Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kalau Orang Suka, Sukalah…” – Shiha Zikir Tak Bimbang ‘Off Market’ Bila Berkahwin?

Selebriti versatil, Shiha Zikir tidak memikir ke arah ‘off market’ atau kurang laris dalam dunia hiburan jika mendirikan rumah tangga suatu hari nanti.

Penyanyi lagu AEWO itu berpendapat, rata-rata peminat zaman kini lebih berfikiran terbuka dan bersikap relaks dalam memberi sokongan kepada artis kegemaran masing-masing.

“Saya rasa peminat zaman sekarang dah tak macam dulu, kalau dulu artis kahwin saja akan ada yang kecewa kerana ramai yang fanatik.

“Peminat sekarang lebih relaks dan berfikiran terbuka jadi saya tak fikirkan soal ‘off market’ jika berkahwin nanti kerana pegangan hidup saya, kalau orang suka saya, sukalah, begitu juga sebaliknya.

“Lihat saja sekarang saya belum kahwin pun, saya bukanlah seorang yang popular,” katanya penuh merendah diri ketika ditemubual Murai MY.

Bercakap tentang kenyataan yang pernah diberi kepada media tempatan sebelum ini mengenai target berkahwin jika menang sesuatu pertandingan, Shiha akui dia mungkin terburu-buru ketika bercakap begitu.

Hal demikian kerana Shiha sentiasa percaya pada masa yang telah diaturkan sebaiknya oleh Allah SWT.

“Sebelum ini, ya saya pernah cakap kalau menang mana-mana pertandingan saya akan kahwin, tapi ketika cakap sebegitu sebelum ini mungkin saya sedang terburu-buru.

“Saya sentiasa percaya pada masa yang telah diaturkan oleh Allah SWT, bukan saja soal kahwin tapi banyak lagi hal lain dalam kehidupan. Kadang-kadang kita sangat mahukan sesuatu tapi Allah belum bagi. Yang penting, apa yang saya lalui dalam hidup, ia memberi tempat untuk saya belajar,” katanya lagi.

Sekadar info, Shiha sudah menjalinkan hubungan cinta bersama kekasihnya yang dikenali sebagai Arul selama 13 tahun.

Apapun, kita doakan yang baik-baik sahaja untuk mereka berdua!


“Seorang Lagi Puteri Dilahirkan”- Haziq Hot FM Timang Cahaya Mata Ketiga

Penyampai radio terkenal, Haziq Hussni atau dikenali sebagai Haziq Hot FM berkongsi khabar gembira apabila isterinya Ayunda Putri Mekarsari selamat menimang cahaya mata ketiga pagi semalam.

Menerusi hantaran di Instagram, Haziq menitipkan rasa syukur kerana dapat menemani isterinya itu bersalin buat kali kedua.

“Assalamualaikum, 25/5/2022, another princess was born. Kali kedua teman @ayundaputrii masuk OT. Ibi kuat. Dapat pahala yang sangat besar buatmu melahirkan anak sayang. Tq so much”-Haziq

Meninjau ruangan komen, rata-rata pengikut serta rakan selebriti mengucapkan tahniah buat Haziq dan isteri atas pertambahan ‘ahli baru’ keluarga mereka.

“Tahniah @haziq_hussni dan isteri. Semoga puteri jadi permata yang membanggakan ayah ibunya nanti. Ameen.”-Izwan Azir Salleh

“Alhamdulillah tahniah ma brother..Moga menjadi anak yang solehah & pembawa rezeki yang barakah ❤. “-Radin Era

“Congratulations Haziq & Ayu ❤ .”-Anuar Zain

Sekadar info, Haziq dan Ayunda telah berkahwin pada Julai 2016. Pasangan ini juga dikurniakan dua cahaya mata iaitu Muhammad Heidy Nufael dan Chayra Aulia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ditegur Supaya Jadi ‘Jantan Sejati,’ Youtuber Azfar Heri Luah Rasa Penat?

Personaliti media sosial dan YouTuber, Azfar Heri meluahkan rasa kesal di laman twitternya. Rasa kesal ini berpunca dari sebuah komen dari individu yang menegur dirinya supaya berubah untuk menjadi lelaki sejati. Azfar atau nama penuh, Muhammad Azfar Herisyam berkongsi tangkap layar komen dari individu tersebut yang diambil dari ruangan komen di saluran Youtube miliknya.

Azfar yang memiliki jumlah 1.2 juta pengikut di instagram ini berkata, dia merasa simpati dengan sesetengah orang masih mempunyai pemikiran tidak berkembang.

“Kadang kadang penat dapat komen-komen macam ni. Ikut kan hari-hari mesti ada. Rasa macam nak maki tapi tak berbaloi pun cuma tu la rasa kesian dengan pemikiran orang macam ni yang masih tak berkembang. Tah sejati macam mana tah dia maksudkan. Mungkin dia nak aku lawan futsal kot”- luah Azfar

Rata-rata peminatnya di ruangan komen menasihati Azfar supaya tidak mempedulikan teguran dan kecaman tersebut. Mereka beranggapan ada segelintir manusia yang iri hati dan mahu menjatuhkan karier Azfar yang kini sedang meningkat naik.

Sehingga kini, luahan rasa kesal Azfar ini telah menerima 1 ribu retweet di lman twitter. Sekadar info, anak sulung daripada empat beradik ini pernah dipilih Top 5 dalam kategori YouTuber Popular bagi Anugerah Bintang Popular BH (ABPBH) edisi ke-34 acara anugerah ini.


FENIX360 Platform Media Sosial Baharu Kini Dilancarkan Di Malaysia

FENIX360 merupakan sebuah platform media sosial baharu yang dilancarkan di Malaysia untuk peminat, golongan artis dan ‘content creator’ sebuah pengalaman baharu.

FENIX360 merupakan sebuah platform media sosial yang menyediakan pelbagai kaedah untuk mempertingkatkan pendapatan artis secara signifikan sambil memberi pengalaman yang menarik serta menyeronokkan kepada pengguna.

FENIX360 akan mengubah cara perniagaan tradisional para artis dengan membolehkan artis untuk mengekalkan majoriti hasil pendapatan melalui platform tersebut.

Melalui cara tradisional terdahulu, industri telah menggunakan perkhidmatan orang tengah, sehingga membuatkan artis atau ‘content creator’ hampir tidak mendapat apa-apa hasil.

FENIX360 mengembangkan pertumbuhan artis di platform sosial media yang sedia ada malah menyediakan kebolehan seseorang artis atau sesiapa sahaja untuk mencipta aplikasi yang mudah dikongsi dalam masa kurang 20 minit!

Untuk para pengguna dan peminat, mereka boleh menggunakan satu aplikasi yang hebat ini untuk menonton semua kandungan dan video artis dan dapat melayari ‘dunia’ artis tersebut melalui aplikasi ini.

Sekadar makluman, FENIX360 kini boleh didapati di laman web, Apple iOS dan stor Android dan untuk mengetahui lebih lanjut boleh layari FENIX360.


‘Setelah Terlafaznya Akad 2’ Bagaikan Fiksyen Menjadi Realiti

Astro Ria kembali membawa kisah percintaan antara Hanan dan Nawal dalam naskah musim keduanya, iaitu ‘Setelah Terlafaznya Akad 2’.

Drama bersiri terbitan Juita Viden Sdn. Bhd ini memaparkan naratif perjalanan emosi sebuah pasangan suami isteri yang sering diketengahkan dalam isu rumah tangga di kalangan masyarakat seperti pergaduhan, penderaan, sikap dengki dan amalan sihir.

Drama yang bakal ditayangkan selama 20 episod ini mengisahkan rumah tangga Hanan dan Nawal tiga tahun selepas lafaz akad keduanya.

Drama sensasi ini mengembalikan kombinasi romantik Kamal Adli sebagai Hanan dan Uqasha Senrose sebagai Nawal yang kini bergelar suami isteri.

Drama bersiri ‘Setelah Terlafaznya Akad 2’ merupakan arahan sutradara yang disegani ramai, Michael Ang dan turut didukung oleh barisan pelakon hebat seperti Normah Damanhuri, Talha Harith, Musyi, Hamidah Wahab, Hiera Hasan, Nasz Sally, Seha Monica, Ellyas Abdullah , Adam Shah dan Zeera Azizi.

Untuk makluman, ’Setelah Terlafaznya Akad 2’ akan ditayangkan pada setiap hari Isnin hingga Khamis, jam 10.00 malam mulai 1 Jun 2022 secara eksklusif di slot MegaDrama melalui saluran Astro Ria (104) serta turut boleh distrim menerusi On Demand di Astro Box dan aplikasi Astro GO untuk pilihan yang lebih fleksibel.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sangat Comel! Anzalna Nasir Umum Jantina & Nama Cahaya Mata Kedua

Umum mengetahui pelakon, Anzalna Nasir telah selamat melahirkan cahaya mata kedua di sebuah pusat perubatan di Kuala Lumpur pada 20 Mei yang lalu.  Terkini, Anzalna secara eksklusif mendedahkan jantina dan nama anak keduanya kepada peminat menerusi foto yang dimuatnaik di laman Instagram pada malam tadi.

Selepas seminggu melahirkan bayi lelaki itu, Anzalna atau nama penuhnya Nur Anzalna Md Nasir bersama suami, Muhammad Hanif Zaki bersepakat untuk menamakan anak mereka sebagai Emirhan. Malah wajah comel itu juga seiring dengan nama Emirhan yang membawa maksud ‘Princely Ruler’.

“Sebagaimana Sunnah Nabi SAW, setelah cukup 7 hari, kami ingin mengumumkan selepas ditahnik, anak lelaki tercinta kami dinamakan Mohamad Emirhan Bin Mohamad Hanif yang bermaksud ‘Princely Ruler’.”-Kongsi Anzalna dan suami

Telah selamat melaksanakan ibadah tahnik buat putera kedua mereka, pasangan ini turut menitipkan doa agar bayi lelaki mereka dapat menjadi anak yang soleh dan berbudi pekerti mulia.

“Alhamdulillah, semoga membesar menjadi anak yang soleh, berbudi pekerti mulia, pintar, serta berjaya dunia dan akhirat. Amin.”-Kata Anzalna dan suami

Tinjauan Murai My di ruangan komen, rata-rata peminat serta rakan selebriti meluahkan rasa teruja melihat wajah comel bayi lelaki itu malah ada yang mengucapkan tahniah atas pertambahan ‘ahli baru’ keluarga mereka.

“The cutest!! Cant wait to see him.”-Afifah Nasir

“Kita geng dua khalifah. Congratulations beb.”-Fouziah Ghous

“Tahniah Bro..Cantik nama Emirhan.”-Fizo Omar

“MashaAllah barakallah..Semoga Allah memberkati keluarga Anzalna”

Sekadar info, Anzalna Nasir dan suami, Hanif Zaki telah berkahwin pada Februari 2016. Pasangan ini juga mempunyai seorang putera sulung, Mohamad Eidrees yang kini hampir memasuki usia tiga tahun.


Fara Fauzana Menangis Masa Shila Amzah Buat Persembahan?

Salah satu muat naik terkini milik penyampai radio dan pengacara terkenal serba boleh yang dikenali ramai, Fara Fauzana menarik perhatian di media sosialnya.

Menerusi tinjauan yang dibuat oleh Murai, Fara berkongsi beberapa foto dan klip video pendek di Instagramnya di mana Fara dilihat bergambar bersama Shila Amzah dan juga Jihan Muse di set rakaman bagi program Soundstage Shila Amzah & Friends.

Namun apa yang menarik lensa Murai adalah dalam salah satu klip video yang dikongsikan di media sosial penyampai radio popular ini adalah, Fara dilihat menangis dan mengelap air mata tatkala melihat persembahan hebat Shila di atas pentas ketika rakaman berlangsung.

Malah dalam coretan yang ditulis Fara juga, penyampai radio ini turut mengakui walaupun sudah banyak kali melihat persembahan Shila namun air matanya tetap mengalir.

“Kami ni Kami ni dah tengok banyak kali si Sha tu perform atas pentas.. Tetap mata tu nak bergenang, apahal!!!!” Coretnya

Umum sedia maklum hubungan persahabatan yang terjalin antara empat selebriti terkenal iaitu Fara Fauzana, Jihan Muse, Zara Zya dan Shila Amzah sangat rapat.

Meski telah lama berkenalan, Fara tetap berasa kagum terhadap Shila, terutama ketika penyanyi tersebut membuat persembahan di atas pentas.

“Walaupun si Sha tu adik paling kecil tapi bila kat atas pentas dia nampak gah sangat..” Tulisnya

Persahabatan yang terjalin antara empat selebriti ini sememangnya seperti adik-beradik dan saling memberi sokongan. Ni barulah betul best friends forever!

Sekadar info, program Soundstage Shila Amzah & Friends akan bersiaran hari ini pada pukul 11 malam di TV3.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Baju Ismail Sabri Jumpa PM Singapura Sama Dipakai Oleh Caleb McLaughlin, Tak Sangka Harga Tak Mahal Pun!

Perdana Menteri Malaysia, Datuk Seri Ismail Sabri Yaakob, jadi sebutan di media sosial kerana memakai baju dengan rekaan unik semasa pertemuan dengan rakan sejawatannya dari Singapura di Tokyo, Jepun, pada Rabu.

Menurut tinjauan kami di laman twitter, pakar fesyen di kalangan netizen berjaya mengenalpasti baju itu daripada jenama mewah dari British iaitu Burberry.

Menurut laman web Burberry, harga baju itu ialah RM5,500. Penerangan mengenai baju itu menyatakan bahawa ia dibuat di Itali, daripada kapas tenunan Itali dan mempunyai butang  mutiara.

Lebih mengejutkan, Twitter Netflix Malaysia yang sedang mempromosi siri rancangan ‘Stranger Things’ telah memuatnaik satu video pendek daripada salah seorang pelakon yang turut memakai baju corak yang sama seperti baju Ismail Sabri. Netflix Malaysia memuat naik video interview pelakon terbabit iaitu Caleb McLaughlin pada 12 tengah hari semalam.

A post shared by Netflix Malaysia (@netflixmy)

Ramai netizen menyatakan rasa terkejut dengan kos baju tersebut. Ada juga pemilik Twitter menyifatkan Ismail Sabri mengikuti ‘trend’ dan ada yang mula membandingkan siapa yang lebih bagus mengenakan baju tersebut. Dalam catatan Facebook pada hari Rabu, Ismail Sabri berkata bahawa pertemuannya dengan Lee adalah sesuatu yang santai.


“Biar Betul YB?”- Iesya Toh Persoal Tindakan Wan Ahmad Fayhsal ‘Mengiyakan’ Haqiem Stopa Sebagai Ikon Permotoran

Pengacara terkenal, Iesya Toh tampil bersuara terhadap tindakan Timbalan MenteriPerpaduan Negara, Wan Ahmad Fayhsal yang menerima kunjungan anak muda yang terkenal dengan jolokan ikon permotoran anak muda, Haqiem Stopa. Malah, Haiqem juga akan turut menyertai acara sambutan ulang tahun ke-10 Santai Anak Utara yang bakal dijalankan dalam masa terdekat.

Menerusi hantaran di Instagram, Iesya mempersoalkan tindakan Wan Ahmad Fayhsal yang ‘mengiyakan’ jolokan ikon terhadap pemuda itu.

“Sampai ke malam ni orang dok tanya, siapa stopa yang YB ‘mengiyakan’ jolokan IKON ni?

Tambahnya lagi, dia turut berpendapat adalah lebih baik menjadikan bekas pelumba MotoGP negara, Hafizh Syahrin sebagai ikon anak muda berbanding pemuda berusia 22 tahun itu walaupun sering memberikan mesej positif untuk saling hormat-menghormati dalam kalangan masyarakat.

“Biar betul YB?? Besar makna IKON tu.. Baik laa YB angkat atlet permotoran & bekas pelumba MotoGP negara, Hafizh Syahrin Abdullah sebagai ikon anak muda. Bagus mesej nya, elak rempit jalanraya. Jadikan sebagai karier.”-Iesya Toh

Tinjauan Murai My di ruangan komen pengacara terkenal itu mendapati, rata-rata netizen meluahkan rasa tidak puas hati terhadap tindakan Timbalan Menteri Perpaduan Negara. Malah ada yang mengatakan mereka tidak mengenali siapa Haqiem Stopa yang dianggap sebagai ikon permotoran anak muda itu.

“Sorry YB, saya pun tak kenal dia. Hafizh Syahrin, saya kenal la..”

“Ikon tiktok. Moto tak follow standard jpj. Lumba atas jalan raya bukan di litar. Pelik-pelik YB ni.”

“Masalahnya dia bukan minat moto pun kat facebook group moto ke apa otai otai semua kecam dia. Dulu gambar macam gayboy tapi ngaku main motor dah lama. Btw saya bukan budak motor tapi dia memang tak layak orang angkat jadi ikon.”

Menerusi media sosial Timbalan Menteri Perpaduan Negara, Wan Ahmad Fayhsal meluahkan rasa kagum dengan semangat dan keikhlasan seorang anak muda, Haqiem Stopa yang berusia 22 tahun yang menyatakan keinginannya untuk menggunakan popularitinya sebagai platform untuk menyatupatukan belia di negara ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harith Iskander Puji DBKL, Kecewa Lihat ‘Teddy Bear’ Besar Jadi Punca Longkang Tersumbat

Baru-baru ini tular sebuah video yang memaparkan beberapa orang kakitangan DBKL yang berusaha mengeluarkan anak patung “teddy bear” dari longkang yang tersumbat di Kuala Lumpur. Perkara itu mendapat reaksi dari pelbagai pihak termasuklah pengacara dan pelawak, Harith Iskander.

Menerusi hantaran di Instagram, Harith berpendapat sampah yang tidak dibuang dengan betul boleh menyebabkan masyarakat menanggung akibat yang besar seterusnya mengakibatkan banjir.

“Seekor patung beruang boleh menyebabkan kita menanggung akibat akibat yang besar.

Sekecil-kecil sampah yang tidak dibuang dengan betul, boleh menyebabkan saluran tersumbat dan boleh mengakibatkan banjir.”-Kata Harith

Tambahnya lagi, video yang tular di media sosial itu menunjukkan sikap cuai masyarakat terhadap cara pembuangan sampah yang boleh membawa kepada masalah besar.

“Seekor patung beruang yang ditarik keluar dari saluran longkang tersumbat oleh kakitangan DBKL, yang menunjukkan bagaima sikap cuai terhadap pembuangan sampah boleh membawa kepada masalah dan menyumbang kepada banjir di Kuala Lumpur.”-Kongsi Harith

Dalam pada itu, pelawak terkenal ini turut menitipkan ucapan terima kasih di atas kerja keras yang dilakukan oleh kakitangan  Dewan Bandaraya Kuala Lumpur (DBKL) untuk mengelakkan kejadian banjir.

“Terdapat tempat dan platform yang sesuai untuk membuang barang yang tidak digunakan atau tidak diingini seperti ini, bukan terus membuangnya di dalam longkang.

Terima kasih banyak kepada wakil DBKL atas kerja keras dan usaha anda.”-Katanya lagi

Di akhir hantaran nya di Instagram, Harith menitipkan harapan agar rakyat Malaysia dapat menghentikan mentaliti dan sikap suka membuang barang sesuka hati tanpa memikirkan akibatnya.


Dari Tiffany Hingga Jessica, Ini Ahli Girls’ Generation Paling Kaya & Bijak Buat Duit

Siapa yang tidak kenal dengan girls group dari Korea, Girls’ Generation. Setiap ahli kumpulannya sangat jelita bak bidadari dan mempunyai bakat serta kebolehan masing-masing baik dalam industri muzik, lakonan, permodelan, duta produk sehinggalah ke dunia perniagaan!

Semenjak debut pada tahun 2007, ke semua bintang di bawah naungan syarikat SM Entertainment ini tidak fokus dalam bidang nyanyian sahaja. Dan berkat kerja keras semasa zaman muda, mereka kini dikenali sebagai antara selebriti yang kaya.

Berikut antara ahli Girls’ Generation yang kaya berdasarkan sumber pendapatan masing-masing

Memetik dari media antarabangsa South China Morning Post, Tiffany dikatakan memiliki sumber pendapatan yang banyak kerana banyak terlibat bagi mengacara rancangan popular dan terkenal seperti Breakfast With Tiffany, Girls Planet 999 dan banyak lagi.

Bukan itu saja, Tiffany juga berjaya menyertai syarikat produksi Korea Selatan bagi Broadway Musical Chicago dan selebriti jelita ini bakal berlakon bagi sebuah drama berjudul The Youngest Son of a Conglomerate tidak lama lagi.

Seohyun memiliki pendapatan yang banyak berdasarkan penglibatannya dalam dunia lakonan, pementasan muzikal dan juga menjadi duta produk kecantikan terkenal dunia seperti The Face Shop, Pantene dan Clinique.

Seohyun juga dikatakan terlibat dalam projek drama bersiri romantik komedi berjudul Lover dan Netflix Song Of The Bandits.

Yuri mengumpul kekayaannya menerusi penglibatannya dalam pelbagai rancangan terkenal televisyen, program survival, menyanyi untuk lagu OST drama dan banyak berlakon untuk drama serta filem yang popular seperti Bossam: Steal The Fate.

Bagi bintang yang satu ini pula mencipta nama dengan mengeluarkan banyak lagu-lagu yang hits seperti Wannabe, Sober dan banyak lagi. Hyoyeon juga mengeluarkan bukunya sendiri yang dikenali sebagai Hyo Style, di mana dia berkongsi tentang tips kecantikan dan fesyen.

Selain itu, rapper berbakat ini juga menjana pendapatannya dengan bekerja sebagai DJ, menyertai banyak program televisyen dan terlibat dalam muzik video artis lain.

Selebriti jelita ini pula terkenal dengan gelaran Ratu variety show kerana kebanyakan sumber kekayaannya datang dari terlibat dengan pelbagai rancangan dan program di Korea.

Selain itu, Sunny juga banyak mendapat tawaran menjadi pengacara bagi rancangan televisyen dan juga menonjolkan bakat nyanyiannya dalam drama Singing In The Rain, Catch Me If You Can dan Rio 2.

Pendapatan Sooyoung pula banyak kerana bakatnya dalam menghasilkan muzik untuk promosi, soundtrack dan juga menulis lagu untuk artis.

Sooyoung juga banyak terlibat dalam projek lakonan filem, drama, serta menjadi duta pelbagai jenama terkenal dan kini menjadi YouTuber dengan jumlah pengikut hampir 500 ribu.

Ketua bagi ahli kumpulan girl group ini pula mengumpul kekayaannya menerusi hasil jualan album dan lagu yang dikeluarkannya. Taeyeon juga banyak menjana pendapatan dengan menjadi juta jenama terkenal, selain mendapat duit dari saluran YouTube peribadinya sendiri.

Artis jelita pujaan ramai ini pula mengaut kekayaan menerusi pengiklanan dan telah menjadi muka depan bagi lebih 40 jenama antarabangsa dalam iklan produk. Yoona juga banyak menjana pendapatannya sebagai pelakon sejak tahun 2007 lagi.

Anggota kumpulan paling kaya dalam Girls’ Generation, usahawan wanita berjaya ini menjadi kaya hasil dari perniagaan yang dijalankannya.

Jenama Blanc & Eclare yang dibangunkan Jessica, kini memiliki lebih 60 outlet di seluruh negara. Kini Jessica dikatakan membuka restoran makanan barat pula yang dikenali sebagai Clareau.

Jessica juga menjana pendapatannya menerusi pengeluarkan buku novelnya sendiri, dan telah menghasilkan dua novel setakat ini yang berjudul Shine dan Bright.

Tak hairanlah ke semua ahli Girls’ Generation ini menjadi kaya-raya, mereka berkerja keras dari mula debut lagi!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Ia Sangat Mengejutkan’- Kerabat Diraja, Tengku Chanela Jamidah Akui Guna ‘Minyak Ganja’ Tapi Dengan Alasan

Seperti mana yang dimaklumkan oleh media tempatan, Tengku Chanela Jamidah Tengku Abdullah yang dikenali sebagai jurukempen ganja perubatan baru sahaja melancarkan inisiatif Halal Hemp. Ia merupakan satu usaha untuk mengubah fikiran dan undang-undang mengenai isu penggunaan kanabis dan hem, terutama kandungan bahan aktif cannabidiol (CBD) dalam tumbuhan itu untuk tujuan perubatan.

Katanya, Halal Hemp merupakan organisasi pensijilan pertama dan satu-satunya di dunia yang mencipta proses pengauditan untuk mengesahkan bahan aktif tumbuhan ganja, CBD sebagai halal.

Sementara itu, Puteri kepada Allahyarham Tengku Arif Bendahara Tengku Abdullah Almarhum Sultan Abu Bakar ini juga mengakui mengambil minyak CBD untuk masalah kerisauan, insomnia dan sakit kronik.

“Ia sangat mengejutkan. Kepelbagaian penggunaan tumbuhan ini, ditambah pula dengan perubahannya dalam meningkatkan kualiti hidup saya, mendorong saya untuk berkongsi mengenainya dengan orang lain.”- katanya.

Dipetik dari klikdokter, minyak CBD berbeza daripada tumbuhan ganja. Minyak CBD ialah sebatian bukan toksik yang diekstrak daripada tumbuhan kanabis (Cannabis sativa). Minyak CBD mempunyai tahap tetrahydrocannabinol (THC) yang rendah. Tahap THC yang tinggi inilah yang umumnya menyebabkan mabuk dan ketagihan. Itulah sebabnya, meski berasal dari tanaman ganja, CBD oil atau minyak ganja tidak akan menimbulkan ketagihan.

Tengku Chanela yang berpangkalan di Amerika Syarikat juga bersetuju jika memansuhkan hukuman mati mandatori sebagai sebahagian daripada sabitan kesalahan di bawah Akta Dadah Berbahaya.

“Membunuh seseorang kerana tumbuhan manakala yang lain menjana pendapatan berbilion dolar itu bertentangan dengan hak asasi manusia kita. Kita mesti berubah daripada cara lama kita dan mengenal kesan larangan dan bagaimana undang-undang menyiksakan ini terhasil. Penjara sudah sesak, dengan 60 peratus banduan di penjara kerana sabitan kes dadah tanpa kekerasan.

Negara membelanjakan lebih RM500 juta setahun untuk mengekalkan banduan tersebut. Pembiayaan itu boleh diperuntukkan dengan lebih baik ke arah pembangunan negara kita dan tujuan yang lebih wajar. Kita mesti memansuhkan hukuman mati dengan serta-merta.”- katanya kepada Malaysiakini

Terdahulu, isu penggunaan ganja dalam perubatan yang di bahas Syed Saddiq di Parlimen baru-baru ini, mendapat perhatian Tengku Chanela. Di Instagram beliau, Tengku Jamidah berkongsi pandangannya mengenai penggunaan ganja dalam perubatan bagi merawat penyakit kronik.

“Berjuta orang memerlukan perubatan ganja. Kanak-kanak epilepsi kita, ibu bapa kita yang menghidap barah, datuk dan nenek alzheimer kita.

Dan manfaat ekonomi untuk semua. Tidak mengira fahaman politik anda, SEMUA ORANG dapat manfaat. Ketepikan sebentar dan sediakan keperluan kesihatan untuk orang kita. Ini adalah hak asas manusia!”- tulisnya di Instagram

Tambahnya lagi, setelah dia dapat memahami faedah ganja perubatan dan serat hem untuk perindustrian, dia percaya bahawa ini merupakan satu keperluan.


“Takkan Korang Tak Pernah Buat Silap”- Caprice Komen Isu Video Tular Syafi Tee Bercium Dengan Seorang Wanita

Penyanyi rap dan usahawan, Caprice tampil bersuara selepas diminta oleh pengikutnya untuk memberikan pendapat mengenai isu video tular yang memperlihatkan seorang lelaki yang didakwa mirip anak kepada penceramah, Prof Dr Mohd Ridhuan Tee Abdullah iaitu Syafi Tee bercium dengan seorang wanita.

Menerusi hantaran di Instagram, Caprice atau nama sebenarnya Ariz Ramli meluahkan rasa tidak faham dengan sikap netizen yang mengecam penceramah terkenal itu disebabkan video tular anak lelakinya.

“Video panas Syafii Tee, Ridhuan Tee akui diri tidak sempurna. First of all, Malaysia, Cap tak Tak faham netizen yang kecam ayah dia. Tak semestinya ayah kita Ustaz, anak kita confirm takkan buat dosa. Tak semestinya ayah kita polis,  anak kita confirm takkan buat jahat.”-Kata Caprice

A post shared by Tiger of AlQuds (@capricedaddycap)

Tambahnya lagi, dia turut memberitahu bahawa tiada manusia yang sempurna dan merasa yakin setiap ibu bapa cuba untuk memberikan apa yang terbaik terhadap anak-anak mereka.

“My point is, Malaysia, tiada siapa dekat muka bumi ini  yang sempurna. Dan Cap yakin ibubapa akan sentiasa bagi terbaik untuk anak-anak mereka.

Sama juga sebagai anak, kita akan belajar daripada ibubapa dan belajar dari kesilapan. Takkan korang tak pernah buat silap. Asalkan kita belajar dari kesilapan. Ubah dan sentiasa melangkah ke hadapan”-Caprice

Terdahulu, Murai MY sebelum ini melaporkan nama Syafi Tee mencetuskan kontroversi apabila sebuah video menyaksikan dia berpelukan dengan seorang wanita tahun lalu. Agak mengejutkan, Syafi Tee mendedahkan, wanita yang dipeluknya itu sebenarnya bukanlah seorang wanita.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Jangan Tunding Jari Je’- Muat Naik KPDNHEP Tentang Isu Harga Ayam Undang Kritikan Netizen?

Salah satu muat naik Kementerian Perdagangan Dalam Negeri dan Hal Ehwal Pengguna (KPDNHEP) di Instagram dan laman Facebook, mencetuskan rasa tidak puas hati orang ramai terutama dikalangan peniaga di media sosial kementerian tersebut.

Hantaran yang mendapat kritikan warganet adalah tentang isu harga ayam, melihat pengumuman yang ditulis oleh kementerian itu, KPDNHEP menyarankan orang ramai untuk membuat laporan jika mendapati ada penjual yang menjual ayam dengan harga yang tinggi.

“Sekiranya terdapat sebarang kenaikan harga yang melebihi harga kawalan atau sebarang mengenai masalah isu tersebut boleh laporkan aduan lengkap kepada kami.” Nyata KPDNHEP

Muat naik kementerian tersebut mendapat respon negatif segelintir orang kerana menganggap cara pihak kementerian itu seolah-olah menunding jadi kepada pihak peniaga ayam.

“Bukan ke harga kawalan termasuk dengan si penternak dan si pengeluar??? Kenapa penjual yang dipertikaikan sahaja.. Jangan tunding jari je”

“Dah gagal jangan ditunding kepada orang lain..” Komen mereka

“Ada bagi guideline ni untuk kilang, reban? Asyik-asyik peniaga yang kena.. Tak guna, dari atas sampai bawah menghabiskan duit rakyat”

“Kalau paksa jual harga kawalan tapi bagi subsidi tak apa. Paksa jual harga kawalan dengan peratus untung tak sampai 2% selama hampir 6 bulan, adakah kerajaan bagi geran subsidi atau pelepasan sewa? Rasanya tak ada.”

“Peniaga pun pengguna.. Kalau dah pembekal bagi mahal, takkan lah peniaga nak ambil kos tu. Pergi check kilang.. Check player player besar tu.” Komen netizen

Isu harga ayam kini kian menjadi bualan hangat dikalangan rakyat Malaysia, apatah lagi masalah kekurangan bekalan makanan juga menjadi isu panas ketika ini.

Pihak kementerian perlu beri garis panduan selengkapnya tentang berapa harga jualan yang munasabah bagi pihak pembekal dan juga peniaga barulah orang ramai puas hati dan tahu duduk perkara. Apa pandangan anda?


Kenapa Aksi Zul Huzaimy Jumpa UAI Dapat Pujian Ramai? Siap Ada Yang Cemburu!

Pelakon berbakat, Zul Huzaimy baru ini berkongsi di media sosialnya sebuah klip video pendek di mana di dalam rakaman tersebut menunjukan dia bertemu dengan pendakwah terkenal dan kesayangan ramai iaitu Ustaz Azhar Idrus dalam satu majlis.

Melihat entri yang ditulis aktor berbakat ini, Zul berkongsi rasa syukur kerana berpeluang dapat bertemu ulamak yang sangat disegani ramai itu.

“Alhamdulillah dapat jumpa ustaz yang ku kagum” coretnya

Hantaran pelakon terkenal ini mendapat banyak respon dan komen warganet di Instagram nya, rata-ratanya memuji aktor tersebut sangat beradab ketika berjumpa dengan ulamak.

“Terbaik bos adab, duduk lebih rendah dari UAI”

“Terbaik, ustaz pun cium balik tangan dia yang kena cium”

“Bukan senang nak tengok artis adab tinggi bila jumpa ulamak. Alhamdulillah”

“Suka cara abang @zulhuzaimy_m menjaga adab.. Moga dipermudahkan urusanmu idola” puji netizen

Bukan itu saja, ada juga warganet yang meluahkan rasa cemburu kerana aktor tersebut berpeluang bertemu dengan ustaz kesayangan ramai itu.

“Untungnya dapat jumpa UAI” komen mereka

Bertuahnya dapat jumpa Ustaz Azhar Idrus!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pernah Ke Pulau Carey? Ini 5 Aktiviti Menarik Yang Boleh Anda Lakukan Di Sana

Terdapat banyak tempat menarik untuk diterokai di Selangor dan salah satunnya adalah Pulau Carey! Menurut Tourism Selangor, berikut adalah 7 lokasi wajib yang anda perlu lawati di Pulau Carey pada tahun 2022.

Amverton Cove Golf & Island Resort menawarkan penginapan yang mesra keluarga. Disini terdapat padang golf, kemudahan kecergasan, spa dan restoran.

Pelbagai aktiviti boleh dilakukakn disini, terutama yang membawa keluarga dan inginkan suasana yang menenangkan.

Alamat : Jalan Pulau Carey, Mukim Jugra, 42960 Pulau Carey, Selangor.

Resort ini mempunyai Taman Tema Riverine Splash Water dan terdapat lebih 12 tarikan dan gelongsor yang anda kena cuba. Antaranya Anaconda Tube Slide, Rimba River, Survival Park dan juga Kiddie Beats yang dikhaskan untuk kanak-kanak.

Taman Tema Riverine Splash Water ini ditutup setiap hari Selasa dan dibuka pada pukul 10.00 pagi sehingga 6.00 petang. Harga kemasukkan untuk dewasa adalah RM58 manakala untuk kanak – kanak adalah RM38 untuk tiket sepanjang hari.

Satu lagi tarikan yang patut anda lawati ialah Riverine Survival Park! Dibina di tengah- tengah gugusan pokok Beringin yang cantik, taman ini akan memberikan teduhan dan anda boleh menghirup udara segar di sekitar taman.

Antara tarikan menarik yang boleh anda cuba ialah berlari melalui Garden Maze, zip Flying Fox dan pelbagai lagi.

Pusat merupakan pusat setempat bagi aktiviti kesenian Orang Asli terutama suku kaum Mah Meri. Suku kaum Mah Meri terkenal dengan seni ukiran kayu dan kebudayaan tarian Jo’oh.

Antara aktiviti yang boleh disertai oleh pengunjung adalah seperti demostrasi kraf ukiran dan anyaman, menyumpit, pakej tarian jooh, pakej perkahwinan tradisi, penginapan rumah tradisi serta jualan produk kraftangan dan herba.

Kemasukan dewasa hanya RM20, dan pusat kraftangan ini dibuka setiap hari kecuali hari Jumaat pada pukul 9.00 pagi sehingga 6.00 petang.

Alamat : Kampung Manikavasagam, 42960 Carey Island, Selangor.

Mah Meri Cultural Village adalah tempat dimana anda boleh merasai suasana masyarakat orang asli, lengkap dengan pakaian, kraftangan, dan tarian orang asli.

Bayaran masuk ialah RM 20 untuk dewasa dan RM 15 untuk kanak-kanak. Waktu operasi hanya adalah pada hari Sabtu dan Jumaat dari jam 9.00 pagi hingga 5.00 petang. Terdapat beberapa gerai di kampung itu yang menjual makanan dan kraf tangan orang asli.

Alamat : Jln Kampong Orang Asli Sungai Bumbun, Kampung Manikavasagam, 42960 Pulau Carey, Selangor.


Jom Intai 5 Tempat, Aktiviti Dan Makanan Menarik Yang Perlu Anda Cuba Sebelum 2022 Melabuhkan Tirai

Malaysia merupakan salah satu tempat kegemaran bagi pelancong dalam dan luar negara untuk bercuti di Malaysia. Syarikat hospitaliti antarabangsa Airbnb kini telah melancarkan Panduan Pelancongan edisi Malaysia yang pertama.

Airbnb mendedahkan 5 destinasi paling kurang diketahui ramai di Malaysia antaranya adalah Pulau Timba-Timba yang indah dengan hidupan laut yang berwarna-warni, Pulau Kudat di Sabah yang mempunyai perairan bioluminesen yang unik dan Sarikei yang kaya dengan budaya di Sarawak.

Selain itu, Sungai Lembing yang menempatkan “Air Terjun Pelangi” yang menakjubkan manakala Hutan Hujan Belum, salah satu hutan hujan tertua di dunia.

Anda boleh memilih chalet tepi pantai terpencil yang indah menghadap Laut China Selatan ataupun percutian yang menakjubkan yang dibina di tebing gunung.

Terokai lebih banyak penginapan yang menakjubkan termasuk rumah kawasan desa unik yang diperbuat daripada buluh semula jadi, chalet Belanda gaya kolonial yang abadi di Melaka, dan kabin pantai Terengganu yang selesa di mana tetamu boleh tidur dan bangun dibelai bunyi ombak.

Jadikan percutian anda sebuah pengalaman yang tidak dapat dilupakan dengan pengalaman istimewa yang dianjurkan oleh pakar tempatan yang bersemangat!

Berkayak di tanah paya dengan naturalis dan ahli sejarah tempatan, pelajari semua tentang teknik canting dan pewarnaan batik, cuba menoreh getah, ikuti kelas silat bersama ahli silat, dan sertai penjelajahan malam di hutan Langkawi.

Malaysia terkenal dengan pelbagai jenis masakan yang lazat merentasi pelbagai budaya, dan Airbnb menampilkan 5 makanan terbaik yang mesti dicuba termasuk hidangan asli Kadazandusun; hinava, hidangan istimewa perayaan Gawai Dayak.

Selain itu, anda juga boleh mencuba manok pansoh dan hidangan Peranakan seperti ayam buah keluak yang membangkitkan selera.

Layari https://news.airbnb.com/airbnb-travel-guide-2022-malaysia/ untuk mengetahui dengan lebih lanjut mengenai panduan pelancongan Airbnb.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kongsi Tips Elak Selipar Dicuri Ketika Solat Jumaat, Gambar Fadzil Zahari Curi Perhatian Netizen

Bagi sesiapa yang mengenali dan mengikuti media sosial Fadzil Zahari, pasti akan terbiasa dengan ‘posting’nya di media sosial yang kadangkala seolah-olah memerli sesuatu tindakan dan mempunyai maksud yang ingin disampaikan.

Terbaru, Fadzil telah memuat naik satu gambar di Instagram miliknya mengenai situasi ketika dia pergi solat jumaat di salah satu masjid di Sarawak.

Dalam gambar tersebut, kelihatan Fadzil menunjukkan satu pasang selipar wanita yang bewarna biru dan dihiasi dengan sekuntum bunga bewarna merah jambu.

Bukan itu saja, dalam ‘posting’ terbaru itu, Fadzil telah berterima kasih kepada isterinya, Yana Samsudin kerana telah memberinya meminjam selipar isterinya itu.

Malah dia juga seolah-olah bergurau dengan menyatakan bahawa sekiranya seseorang itu ikhlas melakukan solat, pasti selipar tidak akan hilang di masjid.

Thanks sayang @yanasamsudin pinjamkan selipar… kalau ikhlas solat, betul selipar tak hilang kat masjid

Gambar tersebut telah mendapat perhatian netizen kerana ada yang berpendapat membawa selipar isteri ketika menunaikan solat Jumaat merupakan salah satu tips untuk elak selipar dicuri di masjid.

Melihat di ruangan komen, ramai yang terhibur dan ada juga netizen yang berpendapat, sekiranya selipar tersebut hilang, pasti golongan ‘shemale’ yang mengambilnya,


“Nak Berubah Mudah, Istiqomah Yang Payah” – Netizen Tegur Cara Berpakaian Ameera Khan

Adik kepada selebriti terkenal, Neelofa yang juga usahawan dan pengaruh media sosial, Ameera Khan telah memuat naik satu gambar yang menjadi perhatian netizen.

Baru-baru ini Ameera Khan telah memuat naik satu gambarnya memakai baju bewarna putih berserta dengan jaket denim bewarna biru.

Ameera Khan yang ketika itu berada di Dubai, telah berkongsikan kepada peminat mengenai pakaian, makanan dan aktiviti yang dilakukannya ketika berada di negara tersebut.

Dalam gambar tersebut, Ameera kelihatan tidak menutupi keseluruhan bahagian kepalanya dengan tudung, tidak seperti gambar-gambarnya sebelum ini dimana dia seringkali dilihat akan menutupi sebahagian dari rambutnya.

Meninjau diruangan komen, gambar tersebut telah mendapat perhatian oleh netizen. Ramai yang terkejut dengan penampilan tersebut dan ada juga yang menasihati Ameera untuk terus kekal istiqomah dalam berhijab.

Sebelum ini, Ameera Khan pernah mencetuskan tanda tanya apabila berkongsi gambarnya hampir berhijab penuh dan dia juga mengakui merasa lebih tenang dan sempurnya dengan imejnya ketika itu.


“Inspirasi Dari Dragon Ball Ke?”- Penampilan DSV Di AME2021 Curi Perhatian Netizen

Umum mengetahui Anugerah MeleTOP Era 2021 (AME2021) telah berlangsung pada malam tadi dengan tema busana Glam Legend menerusi tagline #YangFreshYangLegend. Malam anugerah yang berlangsung di PICC Putrajaya itu turut menjadi gelanggang buat para selebriti melaram dengan busana serta solekan yang pelbagai.

A post shared by Dato Seri Vida (@datoserivida)

Jutawan kosmetik, Datuk Seri Vida telah mencuri perhatian netizen dengan persalinan serba merah jambu bersama tali atau ‘toncet’ yang berada di atas kepalanya.

“OMG semakin PARAH. Fashion disaster..#FashionPolice HELP.”

“Pakaian ntah apa-apa. Tua-tua patut sedar diri.”

“Macam kostum raksasa dalam power rangers tengok dari belakang.”

“Macam jin kua dari bekas aladin tu la.”

Malah, terdapat netizen yang menyamakan penampilan Vida dengan watak Dragon Ball, Majin Buu.

“Inspirasi dari Dragonball ke? Majinbuu??”

Sekadar info, AME2021 telah bersiaran secara langsung malam tadi dari Pusat Konvensyen Antarabangsa Putrajaya PICC di saluran Astro Ria serta boleh distrim online menerusi platform Astro Go

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Nyanyian Yang Penuh Rasa” – Shuib Ucap Terima Kasih Kepada Aina Abdul Untuk Persembahan Di AME2021

Anugerah MeleTOP Era (AME2021) berlangsung dengan meriah malam tadi menyaksikan Shiha Zikir dinobatkan sebagai Top MeleTOP Wanita, Khai Bahar Top MeleTOP Lelaki dan Dolla untuk Duo/Berkumpulan.

Secara keseluruhan, Shiha membawa pulang lima anugerah dan Khai tiga anugerah.

Untuk persembahan pula, antara yang mencuri tumpuan adalah segmen tribute buat Allahyarham Siti Sarah, dipersembahkan oleh dua penyanyi berbakat Aina Abdul dan Misha Omar.

Aina yang menggayakan persalinan serba putih malam tadi menyanyikan lagu Ke Hujung Dunia, sementara Misha pula menambah kesayuan dengan lagu Bersamamu.

A post shared by AINA ABDUL (@ainaabdul)

Meninjau ruangan komen perkongsian Aina di Instagram, suami Allahyarham, Shuib Sepahtu mengucapkan terima kasih kerana berjaya menyampaikan lagu itu dengan penuh penghayatan.

“Terima kasih untuk satu nyanyian yang penuh dengan ‘rasa’,” coretnya.

Dalam pada itu, rata-rata netizen juga memuji penampilan Aina di acara berprestij tersebut malam tadi.

Terdahulu, pihak Astro mengumumkan AME2021 ditunda ekoran pandemik COVID-19 dan diadakan semula malam tadi secara langsung dari Pusat Konvensyen Antarabangsa Putrajaya (PICC).


Hanya 5 Saat Tukar ‘Kostum’! Penampilan Siti Nurhaliza Di Pentas AME2021 Buat Netizen Teruja

Penyanyi tersohor tanah air, Datuk Seri Siti Nurhaliza membuat perkongsian bersama pengikutnya di Instagram mengenai gimik persembahan di Anugerah MeleTOP Era (AME2021) malam tadi.

Siti atau lebih mesra dipangil TokTi menceritakan, beliau hanya mempunyai masa kurang daripada 5 saat sahaja untuk melakukan gimik tersebut.

Kongsinya, beliau masih menyimpan baju rekaan Rizman Ruzaini untuk digayakan sewaktu Anugerah MeleTop ERA yang pada awalnya dijadualkan beberapa bulan lalu.

“Kurang 5 saat saya kena lakukan sendiri perubahan ‘costume’ saya . Haa dalam hati kata Ok CT, CT boleh lakukan!

Anugerah Meletop Era pada awalnya dijadualkan beberapa bulan lalu, apabila ditangguhkan, saya masih menyimpan baju rekaan @rizmanruzaini kerana baju dibuat mengikut gimik yang saya mahu persembahkan.”-Kongsi TokTi

A post shared by Siti Nurhaliza Tarudin (@ctdk)

Tokti sempat berseloroh dirinya bernasib baik kerana masih muat menggayakan dress rekaan Rizman Ruzaini itu walaupun setiap hari mengunjungi rumah terbuka Aidilfitri.

“Apabila Anugerah Meletop Era mendapat tarikh baru, saya masih mengekalkan konsep persembahan dan baju yang akan digayakan.

Nasib baik masih muat lagi walaupun hari-hari ke rumah terbuka raya, makan macam-macam.”-Seloroh TokTi

Tinjauan Murai MY di ruangan komen, rata-rata netizen meluahkan rasa teruja melihat persalinan yang digayakan oleh TokTi malah ada yang menyamakan TokTi seperti living barbie doll.

“Dah macam living barbie doll laa kak iti aduhaii kenapa cantik sangat!!!.”

“MasyaAllah beautiful dress looks so beautiful Siti.”

Sekadar info, penyanyi tersohor negara itu memberikan persembahan istimewa dengan nyanyian berjudul Kuasa Cintamu sewaktu malam anugerah gilang gemilang tersebut berlangsung.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tunggu Boy Kat Sana Ya” – Naqiu Akui Redha Dengan Pemergian Bapa

Baru-baru ini, penyanyi Naqiu berkongsi kabar duka apabila bapanya Mohd Najib Wan Amin telah menghembuskan nafas terakhir pada Ahad, 6.50 pagi di sebuah pusat perubatan di Selangor kerana masalah jantung dan komplikasi COVID-19.

Walaupun perit untuk menerima kenyataan, Naqiu atau nama penuhnya Wan Naqiuddin Mohd Najib menerusi Insta Stories memberitahu dia berasa puas kerana dapat menjaga bapanya dan sempat menghabiskan masa bersama cucu-cucu sebelum menghembuskan nafas terakhir.

“Papa, walaupun terlalu perit nak telan yang papa dah takde, tapi boy (Naqiu) puas sebab dapat jaga Papa. Papa puas dengan cucu-cucu.”-Kongsi Naqiu

Naqiu akui redha dengan pemergian bapanya kerana tidak mahu melihat beliau menanggung kesakitan.

“Terima kasih Pa sebab membahagiakan boy, membesarkan dan mendidik. Boy redha sebab Boy dah tak nak tengok Papa sakit lagi. Cukuplah derita yang Papa tanggung.

Sekarang, Papa dah boleh rehat. Papa dah boleh jumpa Mama. Tunggu Boy kat sana ya, kita pasti bertemu kembali nanti.”-Kata Naqiu

Di akhir Insta Stories, Naqiu turut menitipkan ucapan terima kasih buat semua pihak yang mendoakan kebaikan buat bapanya.

Sama-sama kita doakan agar roh bapa Naqiu dicucuri rahmat dan ditempatkan di kalangan orang-orang beriman. Al-Fatihah…


“Ni Ke Nama Dia Influencer?”- Netizen Kecam Aisar Khaled Kerana Membahayakan Nyawa Orang Lain

Siapa sahaja yang tidak kenal dengan influencer tempatan Aisar Khaled, yang sering terpalit dengan pelbagai kontroversi. Konten yang dihasilkan oleh Aisar Khaled selalu mengundang reaksi negatif daripada netizen.

Siapa sdh nama dia ne? helo pulis helooo pulis ada btl tgh jalan #aisarkhaleed #fyp #fypシ #viral #viraltiktok #fypシ゚viral

♬ original sound – Vince Caluag – Vince Caluag

Baru-baru ini, menerusi rakaman video TikTok yang dikongsikan melalui seorang pengguna, Aisar Khaled dapat dilihat berpura-pura jatuh di tengah jalan raya untuk menghasilkan konten eksperimen sosial. Tindakan Aisar Khaled dikecam oleh netizen kerana bukan sahaja membahayakan nyawa diri sendiri akan tetapi nyawa pemandu kenderaan di jalan raya tersebut.

Rata-rata netizen meluahkan perasaan malu dan stress melihat perlakuan Aisar Khaled yang sanggup melakukan perkara yang membahayakan demi konten di ruangan komen video tersebut. Ramai netizen juga bersepakat agar Aisar Khaled dikenakan tindakan oleh PDRM dan video TikTok tersebut boleh dijadikan sebagai bukti.

Demi konten, Aisar Khaled sanggup melakukan perkara yang diluar jangkaan menyebabkan netizen sentiasa memberikan respon yang negatif kepada dirinya. Aisar Khaled merupakan influencer dan Youtuber yang sering dilanda kontroversi melalui kontennya seperti video solat di tengah jalan raya dan merakam video di kubur arwah Siti Sarah.


‘Well Deserved Sifu!’- Bekas Penerbit Radio Dedah Sikap Sebenar Aznil Nawawi Yang Mengejutkan

Pengacara dan personaliti terkenal, Datuk Aznil Nawawi menerima Anugerah Khas MeleTOP pada Anugerah MeleTOP Era (AME2021) yang berlangsung di Pusat Konvesyen Antarabangsa Putrajaya (PICC), sebentar malam tadi.

Aznil, 60, menerusi sesi siaran langsung di Instagram, semalam, meluahkan rasa terharu dan terkejut  menerima anugerah ini. Ini kerana beliau tidak diberitahu bakal menerima anugerah, malah dia diberi mandat untuk menyampaikan sendiri anugerah tersebut.

Aznil berkongsi video pendek dia di atas pentas menunjukkan reaksi wajahnnya yang begitu terkejut tatkala namanya tertera di skrin menerima Anugerah Khas MeleTOP.

A post shared by Datuk Aznil Hj Nawawi (@aznilnawawihm)

“Moment paling blurr atas pentas…#AME2021” – tulisanya di Instagram

Bekas Penerbit Radio Kenang Zaman Bekerja Dengan Aznil

Sementara itu, menurut tinjauan kami di IG Stories Aznil, bekas penerbit radio ERA, Raja Nadia telah mendedahkan pengalaman bekerja rapat dengan pengacara Akademi Fantasia ini.

“Tahniah Pak nil. Anda layak Sifu! Cikgu saya dalam industri hiburan. Bekerja rapat dengan Pak Nil untuk Riuh Pagi ERA, Carta ERA, Macam-macam Aznil, Tom Tom Bak dan sebagainya.”- tulisnya dengan menggunakan akaun bernama Raja Nadia.

Menutu Nadia, Aznil telah mengajarnya banyak hal dalam industri hiburan.

“Perkara yang saya belajar dengan beliau, Disiplin, Menepati Masa, Kepantasan dan Pemikiran Luar Kotak.”- tulisnya

Lebih menarik, Nadia sempat berkongsi pengalaman bekerja rapat dengan  Aznil yang mungkin ramai yang tak tahu.

“Masa beliau di radio, penerbit tak boleh sampai lebih lambat dari dia. Tepat jam 5 pagi dah sampai studio, 5,15 pagi Pak Nil dengan sedia wuduk akan sampai. Pergi office area ambil biskut Hup Seng dan Milo kemudian makan sarapan awal  sambi browsing newspaper. Beliau enjoy food. Bab makan tak berkira. Kalau dia ajak makan, dosa besar kalau tak makan. Dia paksa makan. Jangan feeling diet memang kena la. Siapa pernah kena marah dengan Pak Nil, angkat tangan.

“Kalau gaduh bab kerja saja, nothing personal. Habis meeting segala marah-marah tu terus hilang seperti tiada apa yang berlaku. Dia memang legenda. Terima Kasih Pak Nil”

Sekadar info, Aznil berkecimpung di dalam bidang pengacaraan lebih dari 26 tahun. Beliau merupakan pemegang Ijazah Sarjana Muda Ekonomi dari Universiti Malaya. Beliau dianugerahkan gelaran kehormat Datuk oleh Yang Di-Pertuan Agong sempena Hari Wilayah Persekutuan pada 1 Februari 2013.

Sepanjang kerjayanya dalam bidang penyiaran, Aznil telah menerima pelbagai anugerah dan penghargaan termasuk Anugerah Bintang Popular Berita Harian bagi Pengacara TV Lelaki Popular, Anugerah Seri Angkasa bagi Pengacara TV Popular, dan beberapa lagi anugerah yang diterimanya. Pada tahun 2009, Aznil digandingkan bersama Din Beramboi  sebagai pasangan juruhebah terbaru rancangan Riuh Pagi di Era FM.

Macam-macam Aznil merupakan sebuah rancangan bual bicara yang dihoskan oleh Aznil Nawawi di Astro Prima. Sebelum ini rancangan ini disiarkan di Astro Ria. Rancangan ini juga di siarkan di televisyen percuma Melayu Singapura, Suria. Rancangan ini pernah memenangi anugerah “Asia Best Talk Show”.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tak Pernah Salahkan Sesiapa Walaupun…” – Peminat Puji Dayang Tak Tunding Jari Isu Masalah Teknikal Di AME2021

Penyanyi popular Dayang Nurfaizah mengambil tanggungjawab sepenuhnya atas masalah teknikal yang berlaku ketika persembahannya di Anugerah MeleTOP ERA malam tadi.

Perkara itu dimaklumkan menerusi akaun Instagram miliknya buat tatapan umum.

“Pihak saya mengambil tanggungjawab sepenuhnya atas masalah teknikal yang berlaku sewaktu persembahan tadi. Pihak produksi Astro telah melakukan persediaan sempurna untuk persembahan saya,” katanya.

Sebelum kenyataan itu ditulis, Dayang juga tidak lupa mendahulukan dengan ucapan terima kasih kepada pihak produksi anugerah berkenaan.

A post shared by Dayang Nurfaizah (@dayangsayangkamu)

Menjengah ruangan komen, rata-rata peminat Dayang meninggalkan kata-kata semangat buatnya.

Ramai yang beranggapan Dayang sangat merendah diri dan tidak menunding jari kepada orang lain atas masalah yang berlaku.

“Dialah Dayang, tiada Dayang lain dalam dunia ini. Tengoklah bagaimana penulisan begitulah identitinya. Tak pernah menyalahkan sesiapa walaupun perkara itu memang jelas di mata,” tulis seorang peminat yang berkongsi pandangan.

“Apapun yang berlaku, awak tetap terbaik,” tulis peminat lain.

“Humble, pretty & amazing vocal, itulah Dayang Nurfaizah,” coret seorang lagi pengguna Instagram.

Dalam AME2021, Dayang mempersembahkan dua lagu daripada album Belagu berjudul Jikalau Abang Merindu dan Tari Tualang Tiga.

Ketika persembahan berlangsung, rata-rata dapat melihat Dayang berhadapan isu teknikal seperti mikrofon tidak berfungsi dan masalah ear monitor.


“Mak Nak Tengok Ko Bodoh!”- Diva AA ‘Sound’ Pengacara Mana?

Pengacara dan pelakon, Azwan Haji Ali atau lebih dikenali sebagai Diva AA tampil bersuara terhadap seorang individu yang didakwa sepatutnya  hos utama majlis Anugerah terkenal yang berlangsung pada malam tadi di sebuah stesten TV tempatan.

Menerusi laman Twitter, Diva AA mencari pengacara popular itu yang didakwa tidak muncul menjadi hos utama.

“MANA LESAP KO AS MAIN HOST ANUGERAH NAJISS MALAM NI? KO KAN PRASAN NO 1? BUAT RUGI NYAHH MAK SUBSCRIBE? MAK NAK TENGOK KO BODOHH! CONPOM ZAMAN MERUDUM IF KO JADIK HOS? BILLIONZZ! TUTUPPP TVVV! GTHH PUI P*KIMAKK”-Kata Diva AA

Sekadar info, malam tadi berlangsungnya AME 2021 yang dikendalikan oleh tiga selebriti popular, Jihan Muse, Sherry Alhadad dan Nabil Ahmad sebagai hos program.

Adakah anda tahu siapakah pengacara yang dimaksudkan oleh Diva AA??

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Biadab Gila Lah’- Netizen Anggap Rosyam Noor Tak Sensitif Terhadap Shuib

Semalam (29/5) bersiarannya secara langsung dari Pusat Konvensyen Antarabangsa Putrajaya (PICC), Anugerah MeleTop Era 2021 yang dikendalikan tiga pengacara tersohor, Jihan Muse, Nabil Ahmad dan Sherry Alhadad. Selain itu, barisan selebriti popular tampil untuk menyampaikan Anugerah kepada pemenang antaranya Catriona Ross, Datuk Sri Vida, Uqasha Senrose dan ramai lagi.

Namun di media sosial, rata-rata netizen sibuk memperkatakan tentang gandingan penyampai anugerah oleh pelakon Datuk Rosyam Noor dan pelawak Shuib. Apa yang menjadi perbincangan hangat adalah  Rosyam di dakwa tidak sensitif mengajukan soalan kepada Shuib mengenai mencari pengganti atau isteri baru.

“Apabila saya fikir kita semakin baik, Rosyam Nor bertanya kepada Shuib di TV nasional “kau duda terhangat sekarang. Dah 8 bulan ni kan, ada pengganti?” Shuib kelihatan sangat tidak senang tetapi mengendalikannya secara profesional, tetapi Rosyam Nor terus mendesak untuk mendapatkan jawapan. #AME2021″ – tulis pengguna twitter dengan akaun bernama @aza_mikitty

Rata-rata netizen kurang senang dengan cara Rosyam yang bertanyakan soalan sebegitu kepada seseorang yang baru sahaja kehilangan isteri. Malah ada yang menganggap gurauan Rosyam agak keterlaluan seolah-olah tidak menghormati perasaan orang lain.

Seperti mana yang pernah dilaporkan oleh media tempatan sebelum ini, tidak dinafikan Shuib sedang mengenali seseorang untuk menjadi bakal isteri. Katanya kepada BH Online, dia menyerahkan soal jodoh kepada Allah.

“Jujurnya, saya sedang mengenali seseorang, namun, setakat kawan-kawan sahaja, hubungan tidak serius. Kali ini, perhubungan berbeza kerana saya bukan orang bujang yang tidak perlu fikir banyak perkara. Saya kini berstatus duda anak empat, jadi saya tidak mahu membuang masa. Saya lebih suka bersikap ‘straight to the point’ jika kalau jumpa calon sesuai. Tetapi, jika tidak sesuai, kena cepat-cepat cari yang sesuai. Banyak benda besar berlaku dalam hidup membuatkan saya semakin matang. Sekiranya wanita ini ingin mengenali saya, saya terpaksa gerak dahulu kerana tidak mahu membuang masa,” katanya kepada BH Online.

Mungkin soalan yang diajukan oleh Rosyam ini datangnya dari kenyataan Shuib dikongsikan kepada media tempatan sebelum ini. Shuib kehilangan arwah Siti Sarah pada 9 Ogos lalu akibat COVID-19 selepas melahirkan anak keempat, Ayash Affan. Hasil perkahwinan bersama arwah Siti Sarah, mereka dikurniakan empat cahaya mata, Uwais Alqarni, 10, Dzahira Talita Zahra, 8, Ariq Matin, 6, dan Ayash Affan yang kini berusia lima bulan.


‘Mantap’- Aeril Zafrel & Peminat Puji Aksi Ustaz Ebit Lew Sahut Cabaran Angkat Isteri

Nama Ustaz Ebit Lew bukanlah asing lagi kerana sering mendapat perhatian yang postif daripada netizen. Sikap lemah-lembut Ustaz Ebit Lew dalam menyampaikan dakwah sering diterima baik oleh rata-rata netizen.

♬ suara asli – JALANIAJADULU – JALANIAJADULU

Trend #angkatayang merupakan antara trend video yang popular di mana pasangan lelaki mengangkat pasangan wanita mereka menggunakan sebelah lengan sahaja. Ustaz Ebit Lew juga tidak ketingggalan untuk menyertai trend ini bersama isterinya yang meraih kata-kata positif daripada netizen.

Menerusi ruangan komen video tersebut, netizen meluahkah rasa bahagia melihat Ustaz Ebit Lew bersama pasangannya. Ustaz Ebit Lew juga digelar romantik dan sweet dan mereka juga mendoakan kebahagiaan pasangan tersebut sehingga ke jannah.

Pelakon lelaki popular Aeril Zafrel, yang juga terkenal merakam video manis bersama isterinya Wawa Zainal, turut meluahkan komen positif kepada Ustaz Ebit Lew. Ustaz Ebit Lew terkenal dengan video dakwah yang dimuat-naikkan di media sosial kerana sifatnya yang penyabar dan tuturnya yang lemah-lembut sentiasa dipuji oleh netizen.


Dulu Cuckoo Kini Termos? Iesya Toh Bimbang & Netizen Mula Keliru Dengan Kes Perbicaraan Bella

Hari ini terungkap kembali beberapa fakta terbaru dari perbicaraan mengenai kes remaja Sindrom Down dikenali Bella. Seperti yang dilaporkan oleh Harian Metro, saksi pendakwaan kelima, Yasmin Nahar Mahmood memberitahu Mahkamah Sesyen di sini, hari ini bahawa kecederaan lecur dialami Bella disebabkan air panas dari termos dan bukan dari penapis air.

Perkembangan terbaru ini telah mendapat reaksi yang berbagai dari netizen. Berita ini turut dikongsikan oleh pengacara Iesya Toh yang terkenal di media sosial kerana sering menyuarakan pandangan berhubung sebarang isu demi kepentingan masyarakat.

Iesya meluahkan rasa bimbang jika di pengakhiran kes perbicaraan ini, Bella akan disabitkan kesalahan.

“End up nya Bella yang bersalah sendiri?? ” tulisnya di ruangan kapsyen.

Sementara itu, di ruangan komen, rata-rata netizen tidak berpuas hati dengan proses perbicaraan ini dari semasa ke semasa. Ramai berharap Bella berpihak kepada kebenaran dan keadilan.

Terdahulu, Siti Bainun, 30, mengaku tidak bersalah atas dua pertuduhan mengabai dan menganiaya seorang remaja perempuan sindrom Down berusia 13 tahun sehingga menyebabkan mangsa mengalami kecederaan fizikal serta emosi.

Dia didakwa melakukan kesalahan itu di sebuah kondominium di Wangsa Maju di sini antara Februari dan Jun 2021, mengikut Seksyen 31(1)(a) Akta Kanak-Kanak 2001 yang membawa hukuman maksimum penjara 20 tahun atau denda RM50,000 atau kedua-duanya, jika sabit kesalahan.

Perbicaraan di hadapan Hakim Izralizam Sanusi bersambung esok.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Uqasha Senrose ‘Sound’ Netizen Sebab Sibuk Cakap Pasal Saiz Tubuh Badannya

Isu bodyshaming tetap hangat dibincangkan sehingga kini. Pelakon jelita, Uqasha Senrose tampil bersuara terhadap segelintir netizen yang mempersoalkan saiz tubuh badannya ketika menghadiri malam Anugerah MeleTOP Era 2021 bersama suaminya, Kamal Adli di PICC, Putrajaya pada Ahad.

Menerusi foto yang dimuatnaik di Instagram, Uqasha memberitahu bahawa dirinya tidak mengambil kisah akan saiz tubuh badannya itu, serta berpendapat netizen yang menyakitkan hati orang lain hanya mendapat dosa kering terhadap kritikan yang dilemparkan oleh mereka.

“Abang, diorang ni saya kurus cakap saya kurus sangat, tapi bila badan naik sikit terus panggil saya gemuk :(. Abang babap diorang.

hehee Ada i kisah suka hati i lah nak chubby ke slim ke. I tengah bahagiaaa. Badan boleh turun, tapi sakitkan hati orang free2 dapat dosa kering.”Kata Uqasha

Tinjauan Murai MY di ruangan komen, rata-rata rakan selebriti dan netizen tampil memberikan kata semangat buat Uqasha malah turut menitipkan pesanan agar jangan menghiraukan komen-komen negatif di media sosialnya itu.

“Don’t think about it. You’re beautiful! kan @kamaladli ?.”-Nabila Huda

“Both of u lawa & handsome dooh semale ❤.”-Catriona Ross

“U more than cantikkk sayangg! Kalau cantik tu ada level..atass lagii. Gemukk?? Bila ni? Gemuk dengan cinta saja badan superb!!”-Kamal Adli

“Sis u have such a bodygoal to evey woman tau!! Kita suka!!”-Norren Iman

“Seri Uqasha lain macam after married ni.”

“Argh sudah mengadu kat abg dia da. Jaga-jaga la korang.”

Sekadar info, pasangan suami isteri Kamal Adli dan Uqasha Senrose telah dinikahkan oleh bapa pengantin perempuan, Nik Sen Mat Ripin di sisi jurunikah Tuan Izzuddin Hj Abdul Mutalib tepat jam 9.39 dengan dua kali lafaz dalam sebuah majlis pernikahan tertutup pada 5 November tahun lalu.


Elyana Akui Impian Dulu Sudah Terkubur, Kini Ada Yang Baharu?

Setelah berjaya melawan penyakit kanser limfoma yang dihadapi selama 11 tahun lalu, penyanyi dan pelakon berbakat, Elyana kini tampak lebih aktif dan bersemangat. Meninjau di media sosial selebriti jelita ini, salah satu muat naik Elyana menarik perhatian ramai peminatnya di Instagram.

Pelatun lagu popular Tak Tercapai Akalmu ini berkongsi tentang impian dan hajat yang paling diimpikannya, menerusi coretan ringkas di Instagram. Wanita berhati cekal ini berharap hari-hari yang dilaluinya, dapat mencipta lebih banyak memori dan kenangan terindah buat diri dan keluarga yang tercinta.

Impian saya yang dulu nak jadi itu, dan nak jadi ini semua dah terkubur.. Sekarang fokus saya adalah “mencipta memori yang indah untuk ditinggalkan kepada orang-orang yang saya sayang.”

Saya akan usaha semampu saya dan yang lain saya serah kan kepada Pencipta.” Coretnya

Muat naik yang dikongsikan selebriti ini mendapat perhatian ramai warganet dan rata-rata ramai yang berasa tersentuh membaca hantaran Elyana di Instagram dan menitipkan doa buat penyanyi tersebut.

“Alhamdulillah. Semoga bahagia dunia akhirat El”

“Gembira sangat tengok kak El sekarang.. Semakin bahagia dengan keluarga tersayang.. Moga baik-baik saja untuk kak El dan keluarga” komen netizen

“Semoga yang baik-baik sentiasa mengelilingi mu Elyana”

“Moga dikurniakan kebahagian dan terus kekal bersama hingga jannah” komen mereka

Sekadar info, hasil perkongsian hidup bersama suami tercinta Khairul Anuar Husin pada tahun 2010, pasangan sama padan ini dikurniakan seorang cahaya mata yang diberi nama Cinta Sumayyah berusia 11 tahun dan seorang anak angkat yang diberi nama Cahaya Ramadhani berusia 3 tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Video TikTok Aeril Zafrel Dikaitkan Dengan Kes Pembunuhan Tangmo?

Pelakon lelaki tempatan Aeril Zafrel dan isterinya Wawa Zainal bukanlah nama yang asing lagi. Pasangan ini sering dipuji oleh warga netizen melalui video saat manis mereka bersama di media sosial mereka.

A post shared by Wawa Zainal ® (@w4w4_zainal)

Baru-baru ini menerusi video yang dikongsi di Instagram Wawa Zainal, pasangan tersebut dapat dilihat bercuti ke Thailand bersama rakan-rakan perniagaan mereka. Tapi ada perkara luar biasa yang menjadi perhatian netizen dalam video ini.

Aeril Zafrel juga berkongsi satu video TikTok yang telah dipadam olehnya menunjukkan aksinya seakan-akan menolak Wawa Zainal jatuh daripada bot yang dinaiki mereka untuk bergurau senda sesama mereka.

Video tersebut dikecam teruk oleh para netizen kerana mereka menganggap Aeril Zafrel seolah-olah mempermainkan kes pembunuhan Tangmo Nida iaitu seorang artis dan model popular Thailand. Netizen menyatakan bahawa video tersebut tidak lawak kerana mempersendakan kematian seseorang.

Aeril Zafrel dan Wawa Zainal sering diberi komen positif oleh warga netizen akan tetapi netizen juga cepat memandang kesilapan orang lain terutama sekali para artis.


[REVIEW] Murah Tapi Premium! Ini Pengalaman Berbeza Terbang Dengan Firefly Dari Penang Ke Kota Kinabalu

Mungkin ramai rakyat Malaysia yang tidak tahu bahawa, syarikat penerbangan,  Firefly telah pun memulakan semula operasi penerbangan dari hab Pulau Pinang ke Johor Bahru, Kuching dan Kota Kinabalu, bermula pada 11 April yang lalu. Dengan kembalinya operasi ini, Firefly menawarkan harga tambang serendah RM49 sehala, murah bukan?

Dalam artikel kali ini saya akan memberikan sedikit penilaian dan pendapat saya selepas pengalaman menggunakan perkhidmatan  Firefly pada pertengahan bulan Mei 2022. Penerbangan yang saya lakukan adalah dari Lapangan Terbang Antarabangsa Pulau Pinang ke Kota Kinabalu (KKIA).

Sebenarnya saya pernah menggunakan Firefly sebelum ini dengan pesawat jenis ATR dari Lapangan Terbang Subang ke Alor Setar. Tapi kali ini sedikit kelainan, saya terbang ke Kota Kinabalu dari Penang dengan penerbangan pesawat Boeing 738. Tempoh masa perjalanannya agak lama, lebih kurang 2 jam 50 minit penerbangan dan ia lebih lama dari penerbangan KLIA ke KKIA iaitu 2 jam 30 minit.

Ada sesuatu perkara yang menarik untuk dikongsikan, urusan dan proses daftar masuk dengan penerbangan Firefly jsangat mudah, hanya menggunakan Kad Pengenalan sahaja. Tak payah susah-susah nak bawa salinan dokumen perjalanan!

Sejak penubuhannya, Firefly direka untuk memberikan perkhidmatan terbaik dalam kelasnya seperti Malaysia Airlines. Tiket yang diklasifikasikan sebagai jimat dan berpatutan. Jadi, Firefly boleh menjadi alternatif jika ingin menggunakan syarikat penerbangan perkhidmatan penuh tetapi pada harga yang berpatutan.

Perkara utama yang ramai akan tertanya-tanya adakah Firefly dilengkapi dengan in-flight entertainment? Semasa saya mula-mula menaiki Firefly, saya menjangkakan bahawa Firefly mempunyai  in-flight entertainment sama seperti berada di dalam pesawat Malaysia Airlines (MAS), malangnya tidak disediakan. Mungkin itu sahaja yang menjadi kekurangan sepanjang berada di dalam pesawat.

Keselesaan adalah hal mustahak dalam penerbangan. Firefly menyediakan ruang untuk kaki yang luas, ini kerana kerusi Firefly agak nipis tetapi tidak menyebabkan sakit belakang. Jadi sangat selesa untuk meluruskan kaki anda dan menjadikan diri anda seselesa mungkin.

Untuk makluman, Firefly adalah syarikat penerbangan paling menepati masa di Malaysia. Ya, syarikat penerbangan ‘yang lain’ sering mendapat aduan penangguhan dan bermasalah dalam menepati masa.

Pada pendapat saya, hidangan yang disediakan dalam penerbangan Firefly adalah biasa-biasa sahaja, tetapi cukup mengisi perut yang kelaparan. Firefly  menjalin kerjasama dengan beberapa penyedia makanan tempatan Malaysia bagi hidangan panas dalam penerbangan. Terdapat variasi makanan yang anda boleh beli sama ada pra-tempahan ataupun dalam pesawat. Antara pek makanan yang ditawarkan seperti Nasi Kandar, Nasi Lemak, Nasi Asam Pedas dan banyak lagi.

Makanan siap termasuk dalam harga tambang sekiranya anda memilih pakej upgrade PLUS, EXTRA ataupun FLEX. Setiap pakej mempunyai harga dan kelebihan yang berbeza. Jika anda hanya mengambil pakej SAVER, Firefly menawarkan 7KG Carry on Baggage.

Secara keseluruhan, sebenarnya saya berpuas hati dengan semua perkhidmatan, krew kabin dan juruterbang. Walaupun penerbangan bersama Firefly ini adalah jenis penerbangan tambang murah, tetapi perkhidmatan yang diberikan cukup baik.

Terkini, Firefly, bakal menyambung semula perkhidmatannya dari Lapangan Terbang Sultan Abdul Aziz Shah di Subang (SZB) ke Lapangan Terbang Seletar (XSP)Singapura berkuat kuasa 13 Jun 2022.

Penerbangan pergi balik dua kali sehari itu ditetapkan untuk dikendalikan oleh pesawat turboprop ATR 72-500 dengan kapasiti 72 tempat duduk dan akan meningkatkan perkhidmatan mereka secara berperingkat menjelang akhir tahun. Tiket boleh dibeli mulai hari ini dari serendah RM119 sehala dan boleh dijual melalui aplikasi mudah alih Firefly, laman web, pejabat tempahan dan ejen pelancongan.

Untuk maklumat lanjut tentang produk dan perkhidmatan, muat turun aplikasi mudah alih Firefly atau layari www.fireflyz.com.my

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saiz Badan Boleh Tukar…” – Vanessa Reynauld Kongsi Cara Terima Diri Sendiri

Penyanyi berbakat Vanessa Reynauld akui peminat dan masyarakat masa kini lebih terbuka dalam menerima standard kecantikan yang pelbagai.

Bagaimanapun menurut penyanyi lagu Buatku Sempurna itu, aspek dalaman dan personaliti seseorang lebih penting berbanding kesempurnaan penampilan.

“Peminat dan masyarakat sekarang lebih maju dan berfikiran terbuka dalam melihat aspek kecantikan yang pelbagai.

“Saya akan mengambil peluang untuk menggalakkan orang ramai untuk saling menerima kelainan bentuk dan rupa fizikal, kita tak mahu stereotaip dan terikat dengan hanya satu standard kecantikan.

“Apa yang penting sebenarnya aspek dalaman, luaran ini bila kita tua nanti pun dah tak dapat kekalkan, lebih baik kita hargai personaliti dan bakat seseorang lebih lagi,” katanya kepada Murai MY.

Dalam pada itu, Vanessa juga berkongsi beberapa tips untuk menerima diri sendiri dengan gembira.

“Bila kita lain dari yang lain, jangan terlalu fokus dengan ‘insecurity’, jikalau tidak ia boleh memakan diri.

“Terima saja diri kita, kalau kita tak suka saiz badan kita misalnya, usahalah untuk tukar, dan kalau kita boleh terima saiz badan kita yang lebih besar, maka tenang dan yakin sajalah.

“Tak akanlah kalau kita rasa diri kita berisi tapi masih nak makan ayam goreng?” selorohnya.

Dalam perkembangan lain, Vanessa akan tampil dengan single duet diberi nafas baru yang tentunya menjanjikan keunikan. Sama-sama kita nantikan!


Terima Banyak Komen Ejek Bentuk Tubuhnya, Ini Reaksi ‘Padu’ Shila Amzah

Jika acap kali mendengar dan mendapat komen-komen tentang bentuk tubuh badan, sesiapa saja akan berasa penat dan tertekan.

Baru-baru ini ramai selebriti bersuara tentang isu body shaming di media sosial masing-masing, malah penyanyi antarabangsa seperti Shila Amzah juga tidak lari dari berkongsi hal yang sama di Instagram.

Tiada siapa yang mahu menerima kecaman tentang bentuk badan mereka, apatah lagi mereka kini sedang berkerja keras melakukan senaman bagi mendapatkan kesihatan fizikal dan mental yang baik.

Itulah yang dilalui penyanyi berbakat, Shila Amzah ketika ini di mana dia mendedahkan sudah berasa penat menerima semua komen-komen berbaur body shaming.

Shila berkongsi pandangannya menerusi coretan ringkas dan menunjukan aksi dengan menggunakan dumbbell dalam video yang dimuatnaiknya.

“I’m done with these body shaming comments” coretnya

Muat naik Shila mendapat sokongan dari Janna Nick, pelakon dan penyanyi lagu Nakal ini menitipkan kata-kata semangat buat Shila menerusi komen yang ditinggalkannya.

Melihat hantaran yang dikongsikan pelatun lagu Khilaf Asmara ini di media sosialnya, ramai warganet meninggalkan pelbagai komen dan respon diruangan komen muat naik penyanyi terkenal ini.

“Saya tahu ianya susah nak hiraukan komen macam tu. Tapi hey anda buat yang terbaik kasha. Teruskannya”

“Yang penting anda gembira dan anda sayangi diri anda”

“Pada akak yang paling penting, gembira dengan prestasi diri sendiri dan selesa dengan penampilan kita.. Jangan hiraukan mulut orang” komen netizen

“Kebahagian anda tidak bergantung pada orang lain. Anda beri yang terbaik dan masih terus mencuba”

“Abaikan apa orang kata.. Cuma fokus pada diri anda sendiri”

“Kak Sha nampak bagus tak kira apa pun!” komen mereka

Sekadar info selain Shila Amzah, Janna Nick dan juga Datuk Fazley Yaakob antara selebriti yang berkongsi dan bersuara tentang masalah body shaming yang dilalui di media sosial mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dr Say Akui Masih Tak Percaya Digelar ‘Influencer MeleTOP’

Personanaliti televisyen yang juga pensohor media sosial, Dr Say Shazril melakar sejarah tersendiri apabila diumumkan sebagai pemenang bagi kategori Influencer MeleTOP pada Anugerah MeleTOP Era 2021 yang berlangsung pada 29 Mei baru-baru ini.

Menerusi hantaran di Instagram, Dr Say akui dia masih tidak percaya dengan apa yang berlaku dan berpendapat dia tidak akan dapat melakukannya tanpa sokongan dari semua pihak yang telah membuat undian terhadap dirinya.

“Ampun semalam tak sempat buat post ni, habis AME dah pukul 1 pagi, balik rumah terus husband & daddy duty. Saya taktau nak cakap macam mana sebab saya masih tak percaya dengan apa yang berlaku .

Apa-apapun saya tidak dapat melakukannya tanpa sokongan dari anda semua yang mengundi saya. Ianya momen yang saya tidak dapat lupakan apabila mereka memanggil ‘Dr Say’ bagi Influencer MeleTOP.”-Kongsi Dr Say

Tambahnya lagi, Dr Say turut menyatakan bahawa dia tiada perancangan untuk menceburi bidang lakonan dan nyanyian, tetapi tidak menolak sekiranya rezeki itu datang padanya.

“What’s it gonna be after this?’. Saya still Dr Say yang sama, tiada plan nak menceburi bidang lakonan mahupun nyanyian tapi tak jugak menolak sekiranya rezeki itu datang.

Kepada yang baru follow saya, welcome to my Instagram where i share tips on medical, health, parenting & relationship.”-Kata Dr Say

Sekadar info, AME2021 telah bersiaran secara langsung pada 29 Mei 2022 dari Pusat Konvensyen Antarabangsa Putrajaya (PICC) di saluran Astro Ria serta boleh distrim online menerusi platform Astro Go.


Sehingga Perlu Berubat Dengan Ustaz, Caprice Persoal Kenapa Masih Ramai Tak Puas Hati Dengan Isterinya

Sebelum ini pernah mendedahkan wajah netizen yang didakwa mengganggu isterinya, penyanyi rap dan usahawan, Caprice tampil menceritakan keadaan terkini isterinya Farra Inalis yang sudah beberapa kali mendapat rawatan oleh ustaz kerana sering mendapat gangguan.

Menerusi video yang dimuatnaik di Instagram, dapat dilihat Caprice sedang menggenggam erat tangan isterinya sambil diiringi alunan bacaan ayat ruqyah.

“Sebelum ni Cap fikir, selepas kahwin confirm ujian akan lagi kurang. Behind all the smiles, filters and videos sebenarnya the past 7 months Cap melalui banyak benda baru yang kita kena manage dan cuba bantu isteri pulak. Dah berapa kali ustaz datang berubat dia.”-Kata Caprice

Tambahnya lagi, Caprice turut menceritakan bahawa baru-baru ini terdapat 3 individu yang berani menganggu isterinya itu. Akui penat dengan apa yang berlaku, Caprice menyatakan bahawa dirinya memerlukan pertolongan orang ramai.

“Baru-baru ni ada pulak 3 orang yang berani call dia tengah malam dan ganggu. Cap tak tahu kenapa ramai masih tak puas hati dengan isteri.

“Saya sangat penat sejujurnya. Nak hadam business 9am-10pm, lepas tu sambung dengan benda bukan-bukan sampai 3am-4am. Saya perlu pertolongan.”-Katanya lagi

Murai MY sebelum ini pernah melaporkan pendedahan Caprice terhadap netizen yang didakwa mengganggu isterinya, Farra Inalis di aplikasi WhatsApp. Caprice mengakui dirinya tidak kisah jika dibenci seluruh rakyat Malaysia. Namun, tindakan mengganggu isterinya itu adalah satu tindakan melampau.


Giliran Da’i Fuad Pula Tegur Video Gelek Baby Shima, Memang ‘Deep’

Da’i Fuad Mokhtar merupakan peserta naib johan di dalam program mencari pendakwah, Da’i Pendakwah Milenia. Da’i Fuad terkenal dengan menyampai dakwahnya yang penuh dengan maklumat menyebabkan dia menjadi semakin dikenali oleh masyarakat.

A post shared by NENG BABY SHIMA (@babyshimaofficial)

Baru-baru ini, ramai netizen kecam video menarik gelek Baby Shima di majlis rumah terbuka kerana tidak menjaga aurat seorang wanita dan tarian tersebut dianggap provokatif.

“Sebenarnya sifat malu adalah perisai wanita daripada diambil kesempatan”

“Sifat malu adalah sifat yang lahir daripada hati yang jernih kepada Allah”

A post shared by Dai Fuad Mokhtar (@daifuadmokhtar)

Ramai warga netizen meminta Da’i Fuad untuk tampil dan mengulaskan isu tersebut. Menerusi posting di Instagram Da’i Fuad, dia menegur tindakan Baby Shima secara lemah-lembut dan menyatakan bahawa seorang wanita harus mempunyai perasaan malu kerana itu adalah perisai iman.

“Buat Shima saya cuma minta cik faham yang suasana Malaysia dan Indonesia tidak sama”

“Di sini agamanya dijaga oleh mufti dan ada perundangan yang memelihara”- tulisnya

Da’i Fuad juga menegaskan bahawa keadaan di Malaysia tidak sama di Indonesia kerana agama Islam di Malaysia di jaga oleh mufti dan mempunyai perundangan yang tersendiri. Cara teguran Da’i Fuad yang lemah-lembut tetapi tegas menunjukkan kenapa netizen memilih dia bagi mengulas isu Baby Shima dan menegahkan perkara yang tidak disyariatkan oleh agama Islam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Arak? GRO?”- Iesya Toh Puji Tindakan Pekerja Sanggup Berhenti Demi Rezeki Halal

Pengacara terkenal, Iesya Toh baru ini memuatnaik tangkap layar surat perletakan jawatan milik seorang pekerja di media sosialnya. Namun apa yang menarik perhatian adalah, pengacara ini meluahkan rasa sebak atas pilihan yang dibuat individu berkenaan di Instagram nya.

Menerusi tangkap layar surat perletakan jawatan yang dikongsikan pengacara ini, pekerja berkenaan memilih untuk berhenti kerja dalam tempoh 48 jam disebabkan atas beberapa faktor.

“Perletakan jawatan saya adalah diatas sebab-sebab berikut:

1)Trauma kerana sepanjang hidup saya, saya tidak pernah terlibat dengan sebarang urusan arak tetapi ****. Saya telah terlibat untuk membayar bil yang melibatkan 3 tower arak sewaktu sesi ****.

2)Trauma kerana sepanjang hidup saya, saya tidak pernah terlibat dengan pengaturan dan pengambilan mana-mana pelayan kelab malam (GRO), tetapi pada *****. Saya terlibat untuk membuat pembayaran kepada mereka.” Tulis pekerja berkenaan

Pengorbanan dan pilihan pekerja tersebut untuk berhenti kerja kerana terlibat dalam urusan pembayaran arak dan pelayan kelab malam menbuatkan Iesya mengagumi individu berkenaan dan menitipkan doa buat pekerja tersebut.

Hebatnya pekerja ini.. Berapa ramai yang sanggup hilang jawatan dan gaji yang tinggi demi rezeki yang berkat? Semoga pekerja ini dipermudahkan urusan dan dimewahkan rezeki dunia akhirat amin ya Allah amin.”

Hantaran yang dikongsikan Iesya ini terus mendapat perhatian ramai warganet dan rata-rata turut meluahkan rasa kagum terhadap pilihan pekerja tersebut.

“Terbaik… Moga Allah swt sentiasa merahmati hidupmu.”

“Insyaallah ada rezeki yang lebih baik buat beliau.”

“Lepas ni rezeki dia akan lebih melimpah ruah di dunia dan di akhirat.. MashaAllah.” Doa mereka

“Mantap.. Pergi lantak majikan macam tu.. Rezeki Allah yang bagi.”

“Semoga Allah memberkatimu wahai hamba Allah yang sangat hebat.”

“Pilihan yang baik.. Rezeki Allah luas.. Insyaallah ada yang terbaik.” Komen mereka

Apa pandangan anda tentang isu sebegini?


Hans Isaac Buka Suara Selepas Tewas Rebut Ketua Cabang Ampang

Umum sedia maklum pelakon dan pengarah terkenal, Datuk Gerald Hans Isaac atau lebih dikenali sebagai Hans Isaac kini memberi fokus sepenuhnya dalam dunia politik setelah mengumumkan pengundurannya dari industri seni pada akhir tahun lalu.

Mengikuti perkembangan Hans terkini, beliau bertanding dalam pemilihan jawatan Ketua Cabang PKR bagi kawasan Ampang.

Murai MY meninjau keputusan pemilihan di laman sesawang Pemilihan Keadilan 2022 dan mendapati Hans dengan undian sebanyak 609 tewas merebut jawatan tersebut kepada Daing Muhammad Reduan Bachok yang memiliki undian sebanyak 942.

Mengintip di media sosial Hans pula, beliau mengucapkan terima kasih kepada pasukan dan penyokong setianya yang menjadi tulang belakang serta kekuatan kepada beliau untuk bertanding bagi merebut jawatan Ketua Cabang PKR bagi kawasan Ampang.

“Saya ingin berterima kasih kepada pasukan saya dan penyokong kuat di Ampang yang setia dan percaya dengan matlamat dan intergriti kempen kita.

Kita semua telah berikan yang terbaik. Tapi cuma beza sedikit saja. Target kita adalah untuk benarkan wajah baru ketuai Ampang. Untuk bina Ampang yang baru untuk semua penduduk.” Tulisnya

Sekadar info selain Hans, Altimet atau nama sebenarnya Syed Ahmad Abdul Rahman Alhadad juga turut bertanding merebut jawatan yang sama dengan jumlah undian sebanyak 589. Kedua-dua selebriti terkenal ini tewas ditangan Daing Muhammad Reduan Bachok.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Merenyut Typical Nasty’- Yusuf Azmi Mahu Bersemuka Dengan Diva AA

Baru-baru ini, Pengerusi Persatuan Pengguna Islam Malaysia (PPIM) Yusuf Azmi menghadiri rumah terbuka menerusi video yang dikongsikan di akaun TikTok berjumpa dengan rakan-rakan yang sudah lama tidak dijenguk olehnya disebabkan keadaan pandemik.

Video Yusuf Azmi tersebut mendapat perhatian daripada Diva AA atau nama sebenarnya Azwan Ali. Diva AA kecam tindakan Yusuf Azmi kerana berpelukan walaupun penyakit Covid-19 baru sahaja reda dan menggelarkan Yusuf Azmi sebagai ‘b*bi tonyok’.

A post shared by Yusuf Azmi (@yusufazmi_s1m)

Respons hangat daripada Diva AA juga mendapat perhatian daripada Yusuf Azmi sendiri. Menerusi video yang dimuat-naik di Instagram, Yusuf Azmi menerangkan bahawa dirinya sudah menjalani ujian saringan Covid-19 sebelum berjumpa dengan rakan-rakannnya. Yusuf Azmi juga mahu bersemuka dengan Diva AA setelah memanggil dirinya dengan gelaran yang tidak sopan.

Netizen setuju dengan tindakan Yusuf Azmi ingin berjumpa dengan Diva AA kerana mereka juga berasa bahawa Diva AA sudah keterlaluan dalam memberikan kritikan dan memohon Yusuf Azmi untuk bersembang secara baik dengan Diva AA.


“Rindu Teramat Pada Ayah Saya”- Ebit Lew Sebak Bertemu ‘Pak Cik TBS’

Sebelum ini pernah tular sebuah video di aplikasi TikTok mengenai seorang warga emas yang tidur di Terminal Bersepadu Selatan (TBS) untuk mencari pekerjaan. Terkini, pendakwah terkenal, Ebit Lew telah berjaya menemui warga emas berusia 70 tahun itu yang sebelum ini hanya tinggal seorang diri di kampung.

Menerusi video yang dimuatnaik di Instagram, dapat dilihat Ebit Lew sedang berbual dengan ‘Pak Cik TBS’ yang sedang makan seorang diri.

“Tengah live TikTok kongsi nasihat, ramai anak muda komen minta tolong pakcik TBS. TikTok Syira dan Maisarah. Merantau dari Sik Kedah ke KL cari kerja. Tiada duit tinggal beberapa ringgit sahaja.

Tidur di TBS. Pukul 12 malam terus bergegas cari pakcik ni sampai 4pagi tak jumpa. Seharian mencari pakcik ni tak tidur. Malam tadi 10 malam rezeki akhirnya terjumpa.”-Kongsi Ebit Lew

Tambahnya lagi, Ebit Lew turut menceritakan bahawa warga emas itu hanya tinggal seorang diri di kampung dan sering datang ke Kuala Lumpur untuk mencari wang menyara hidup.

“Pakcik ni ada rumah di Kedah. Isteri dah meninggal dunia. Tinggal seorang diri di kampung. Umur 70 lebih. Tapi susah tiada duit tu yang selalu datang KL nak cari duit untuk makan minum.”-Ebit Lew

Akui sebak melihat warga emas itu bergelut untuk mencari wang demi menyara hidup, Ebit Lew menyatakan hasrat mahu memberikan wang secara bulanan kepada ‘Pakcik TBS’ itu.

“Sedih tengok macam ayah-ayah kita. Saya kata pakcik nak tak kami beri duit bulanan. Katanya dulu pernah ada bantuan tapi dah banyak bulan kena potong. Tiada bantuan. Pakcik duduk kampung rehat je.

Katanya memang ingin nak duduk kampung je. Saya beri sedikit duit. Pakck ni sebak. Ulang kali cakap terima kasih. Katanya tak pernah ada orang beri duit banyak begini. Kena halau kena marah bila minta tolong.”-Kata Ebit Lew

Di akhir hantarannya, Ebit Lew turut memberitahu bahawa dia akan membawa warga emas itu untuk membeli beberapa keperluan lain sebelum menguruskan kepulangannya kembali ke Kedah. Malah, dia turut menitipkan harapan agar warga emas itu dapat berehat dengan tenang.


Dukung Pelakon Wanita Sewaktu Penggambaran, Hisyam Hamid Dikritik Netizen Kerana Tidak Menjaga Ikhtilat

Pelakon Hisyam Hamid, mendapat kritikan netizen selepas tular babak lakonannya mendukung pelakon jelita, Scha Elinnea sewaktu penggambaran sebuah drama yang kini sedang ditayangkan di kaca televisyen.

Menerusi video di Instagram, Hisyam dilihat sedang mendukung Scha Elinnea sewaktu penggambaran drama adaptasi novel Kerana Aku Isteri Bidaan karya Tulip Ungu yang sedang ditayangkan di stesen televisyen swasta.

“Kurang asamm @hisyamhamid7 😒”-Kata Scha Elinnea

A post shared by Scha Elinnea (@schaelinnea)

Tinjuan Murai MY di ruangan komen di aplikasi TikTok Scha Elinnea, mendapati rata-rata netizen mempersoalkan tindakan Hisyam yang tidak menjaga ikhtilat dengan pelakon wanita. Malah, ada yang turut mempersoalkan adakah isterinya tidak merasa cemburu melihat babak romantis yang dilakonkan oleh suaminya itu.

Walaubagaimanapun, Hisyam Hamid dan Scha Elinnea dilihat masih belum memberikan sebarang komen terhadap kritikan netizen yang dilemparkan terhadap mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jasmin Hamid Masuk CCU Kena Serangan Jantung

Tular di media sosial di mana pelakon berbakat, Jamin Hamid dikejarkan ke hospital kerana mengalami serangan jantung. Berita mengejutkan ini dikongsikan sendiri oleh suami Jasmin, Nazmir Abd Rahim menerusi Instagram milik isterinya.

Nazmir mengumumkan bahawa isterinya kini berada di wad Unit Penjagaan Kritikal (CCU) kerana mengalami serangan jantung buat pertama kali semalam.

“Assalamualaikum semua. Saya suami Jasmin nak bagitahu keadaan terkini Jasmin. Sekarang beliau berada di wad CCU, bukan ICU kerana serangan jantung semalam untuk pertama kali.” Umum Nazmir

Menerusi hantaran yang dikongsikan Nazmir pagi tadi, dia mendedahkan bahawa keluarga isterinya itu mempunyai sejarah sakit jantung.

“Keluarga beliau ada sejarah jantung. Tekanan darah dan degupan jantung agak rendah dan doktor terpaksa berikan bantuan ubat untuk pam darah ke jantung.” Dedahnya

Sebelum menutup coretan, Nazmir meminta agar orang ramai mendoakan kesihatan isterinya agar dipanjangkan usia dan pulih secepat mungkin.

“Pada yang sayangkan beliau, mohon panjatkan doa untuk Allah panjangkan usianya dan di berikan kesembuhan seperti sediakala secepat mungkin. Terima kasih semua.” Pintanya

Murai MY mendoakan agar Jasmin Hamid segera pulih dan kembali sihat seperti sediakala.


Kongsi Video Pakai Pakaian Lokap, Dai Syed Syukur Bebas Tuduhan Cabul & Melakukan Persetubuhan Luar Tabii

Penceramah selebriti , Dai Syed yang pernah mencetuskan kontroversi disebabkan dakwaan mencabul dan melakukan persetubuhan luar tabii terhadap seorang penuntut kolej swasta dua tahun lalu, akhirnya terjawab apabila dia telah dibebaskan daripada pertuduhan itu oleh Mahkamah Petaling Jaya pada 31 Mei.

Menerusi hantaran di Instagram, Dai Syed atau nama penuhnya Syed Shah Iqmal Syed Mohammad Shaiful menitipkan rasa syukur dan berterima kasih kepada semua pihak yang sentiasa menyokong dan mendoakan dirinya.

“Syukur kepada Allah selama 1 tahun lebih naik turun mahkamah PJ bersama peguam saya Tn @syedazripartnership. Akhirnya, saya dilepaskan & dibebaskan di Mahkamah Petaling Jaya.

Terima kasih kepada semua yang support & terus mendoakan saya. Allah taala sahaja yang mampu membalas jasa anda.”-Kata Dai Syed

Dai Syed turut dilihat memuatnaik video dirinya yang pernah menyarung pakaian lokap sewaktu berdepan pertuduhan mencabul dan melakukan persetubuhan luar tabii dua tahun lalu.

“Hari ini dan kelmarin. Tempat yang sama cuma perasaan yang berbeza. ‘MASA’ mengajarku erti sabar, setia. penghargaan, cinta, kekuatan.”-Luah Dai Syed

Dipetik daripada laporan Utusan Nasional, Hakim Jamaludin Mat memutuskan Dai Syed dilepas dan dibebaskan (D&A) daripada kedua-dua pertuduhan selepas membenarkan permohonan peguamnya Syed Amirul Syed Edros di bawah Seksyen 254 (3) Kanun Tatacara Jenayah (CPC).